
Sfântul sfinţit mucenic Foca, episcop de Sinope 
(22 septembrie/ 23 iulie) 


Materiale despre Sfântul sfințit mucenic Foca: 


https://independent.academia.edu/emystea/Sf-sfin % C5 % A3it-muc-Foca-(22-sept-23-iul 


https://archive.org/details/Gsteaemy?query=Foca 


https://www.slideshare.net/steaemy 1/search_my_uploads?type=&new=&qg=mucenic+Foca 

Sfântul mucenic Foca este unul dintre cei patru Foca pomeniţi de Sinaxar. Ela 
trăit în Sinope, în zilele împăratului Traian, strălucind cu toate faptele bune şi cu 

petrecere neprihănită. Când a fost adus înaintea eparhului African şi întrebat de 
acesta dacă este creştin, el a mărturisit cu îndrăzneală credinţa în Domnul nostru 
lisus Hristos. Atunci eparhul African hulind pe Hristos şi chinuindu-l pe Sfântul 
Foca, s-a făcut cutremur mare şi fără de veste, căzând el împreună cu slujitorii lui, 
au rămas fără suflare. Văzând femeia eparhului această minune, s-a înfricoşat şi s-a 
rugat sfântului, care I-a înviat pe African. După aceea, l-au dus la împăratul Traian 
şi mărturisind Sfântul Foca pe Hristos, a fost spânzurat şi strujit, iar apoi băgat în 
var. Fiind pus într-o baie foarte fierbinte, mucenicul s-a rugat Domnului, apoi şi-a 
dat sufletul în mâinile Sale. 

Evanghelia şi Apostolul zilei 


SF, SF. Me 


Evanghelia 


Zis-a Domnul: 

9. Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu sunt păstorul cel bun. Păstorul cel bun îşi pune sufletul pentru oile sale. 
12. Iar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu sunt din staulul acesta. Şi pe acelea trebuie să le aduc, 
şi vor auzi glasul Meu şi va fi o turmă şi un păstor. 


Zis-a Domnul: 

32. Nu te teme, turmă mică, pentru că Tatăl vostru a binevoit să vă dea vouă 
împărăţia. 

33. Vindeţi averile voastre şi daţi milostenie; faceţi-vă pungi care nu se 
învechesc, comoară neîmpuţinată în ceruri, unde fur nu se apropie, nici molie 
nu O strică. 

34. Căci unde este comoara voastră, acolo este inima voastră. 

35. Să fie mijloacele voastre încinse şi făcliile voastre aprinse. 


Ar De Dr dr dr de Dr dr d De Dr dr d de de dr dr A de dr dr A A 


Xp PP PP 0 E E IE IP IE 3 E E IE IE II E XX 


Ar fe dr dr De fr de Dr De dr dr Dr De de dr De de Dr dr e De de dr fr A d 


Xp PP 0 IE 3 IP IP 3 e E IE II E E E XX 


36. Și voi fiţi asemenea oamenilor care aşteaptă pe stăpânul lor când se întoarce 
de la nuntă, ca, venind, şi bătând, îndată să-i deschidă. 

37. Fericite sunt slugile acelea pe care, venind, stăpânul le va afla priveghind. 
Adevărat zic vouă că se va încinge şi le va pune la masă şi, apropiindu-se le va 
sluji. 

36. Fie că va veni la Straja a doua, fie că va veni la Straja a treia, şi le va găsi 
aşa, fericite sunt acelea. 

39. Iar aceasta să ştiţi că, de ar şti stăpânul casei în care ceas vine furul, ar 
veghea şi n-ar lăsa să i se spargă casa. 

40. Deci şi voi fiţi gata, că în ceasul în care nu gândiţi Fiul Omului va veni. 


Apostol 


10. Tu însă mi-ai urmat în învăţătură, în purtare, în năzuinţă, în credinţă, în 
îndelungă răbdare, în dragoste, în Stăruinţă, 

11. În prigonirile şi suferinţele care mi s-au făcut în Antiohia, în Iconiu, în 
Listra; câte prigoniri am răbdat! şi din toate m-a izbăvit Domnul. 

12. Şi toţi care voiesc să trăiască cucernic în Hristos lisus vor fi prigoniți. 

13. Iar oamenii răi şi amăgitori vor merge spre tot mai rău, rătăcind pe alţii şi 
rătăciți fiind ei înşişi. 

14. Tu însă rămâi în cele ce ai învăţat şi de care eşti încredinţat, deoarece ştii de 
la cine le-ai învăţat, 

15. Și fiindcă de mic copil cunoşti Sfintele Scripturi, care pot să te înţelepțească 
spre mântuire, prin credinţa cea întru Hristos lisus. 

Ap. Evrei 13, 17-21 


17. Ascultaţi pe mai-marii voştri şi vă supuneţi lor, fiindcă ei priveghează pentru 
sufletele voastre, având să dea de ele seamă, ca să facă aceasta cu bucurie şi nu 
suspinând, căci aceasta nu v-ar fi de folos. 

16. Rugaţi-vă pentru noi; căci Suntem încredinţaţi că avem un cuget bun, dorind 
ca întru toate cu cinste să trăim. 

19. Și mai mult vă rog să faceţi aceasta, ca să vă fiu dat înapoi mai curând. 

20. Iar Dumnezeul păcii, Cel ce, prin sângele unui testament veşnic, a sculat din 
morţi pe Păstorul cel mare al oilor, pe Domnul nostru lisus, 

21. Să vă întărească în orice lucru bun, ca Să faceţi voia Lui, şi să lucreze în noi 
ceea ce este bine plăcut în faţa Lui, prin lisus Hristos, Căruia fie slava în vecii 
vecilor. Amin! 

În această lună (septembrie), ziua a douăzeci şi doua - Sfântul sfinţitul 
mucenic Foca (Minei) 


La Vecernie 


La Doamne, strigat-am..., se pun stihirile pe 6: 3 ale apostolului, şi 3 ale sfințitului 
mucenic. 


Stihirile apostolului (Codrat), glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Fiind luminat cu strălucirile darurilor celor cerești, te-ai arătat luminător în lume 
Codrate ivind tuturor razele cele luminoase ale dumnezeieştii propovăduiri. Pentru 
aceea credincioşii te cinstim cu bucurie, ca pe un apostol şi mucenic. 


Umblând tu, mărite, pe căile cele drepte, ai scăpat din căile cele aspre, pe oamenii 
care au fost rătăciți de la buna credinţă. Pentru aceea credincioşii te mărim pe tine, 
ca pe un nerătăcit şi îndreptător şi mijlocitor unirii noastre către Dumnezeu, 
apostole. 


XP PP 2 0 E E IE IP 3 3 3 IE IE II IE E XX 
Xp XP XP IP IP IE 3 2 2 E IP 3 3 E E 0 E IP 5 E E IP e XXX 


Ar De Dr dr dr de Dr dr de De Dr dr dr de de dr dr A de dr dr A A 


Ar De De De De Dr De e De De de De Dr Dr Dr De De De De de de de Ar A d 


XP PP 2 0 E E 3 IP IP 3 e IE IE II E E XX 


Domnul Cel ce este minunat întru Sfinţii Lui, pe tine te-a prea mărit în lume cu 
mărirea cea bogată a darurilor Sale, şi te-a dat pe tine Codrate, tămăduitor sufle- 
telor şi trupurilor, celor ce cu credinţă te laudă pe tine apostole. 


Alte Stihiri ale Sfântului Foca, glasul şi Podobie asemenea: 


Surpând deşertăciunea idolilor, cu sfinţitul tău cuvânt, ai întărit întru credință 
inimile cele neîntărite, şi le-ai îndreptat către viaţă, ierarhe Foca; şi nevoindu-te 
după lege, te-ai făcut mucenic Domnului. 


Vopsindu-ţi sfinţitul veşmânt, în sângele cinstitului tău trup, prea sfinţite părinte, ai 
primit de la Hristos îndoite cununi prea fericite, şi împreună cu îngerii dănțuieşti în 
ceruri, rugându-te să ne mântuim no. 


Cu razele minunilor luminezi tot pământul; celor de pe mare le ajuţi totdeauna 
părinte, bolile goneşti, neputinţele sufletului şi ale trupului le încetezi, având dar de 
la Domnul, mucenice Foca, de Dumnezeu fericite. 


Slavă Tatălui şi Fiului şi Sfântului Duh, glasul al 4-lea 


A lui Ciprian: Din pruncie ai iubit pe Domnul, Foca prea fericite, sfinţite mucenice 
al lui Hristos. Căci luând arma Crucii pe umeri, neabătut ai umblat pe calea mu- 
ceniciei, prin care te-ai făcut părtaş lăcaşului îngeresc, arătându-te demonilor în- 
grozitor, şi lumii rugător fierbinte. 


Și acum şi pururea şi în vecii vecilor. (a Născătoarei de Dumnezeu) 
Podobie: Dat-ai semn... 


Întunericul cel groaznic al morţii tulbură sufletul meu, mireasă, a lui Dumnezeu! Şi 
iscodirea dracilor, totdeauna mă face a mă uimi, şi a mă cutremura; de la care izbă- 
veşte-mă cu puterea ta, ceea ce eşti una bună Fecioară neispitită; şi mă aşează la 
limanul mântuirii, şi la lumina neînserată a Sfinţilor. 


A Crucii - Născătoarei 


Preacurata Stăpână văzând pe Hristos omorându-se, şi omorând pe vicleanul se 
văita cu amar, strigând Celui ce a ieşit din pântecele ei, şi mirându-se de îndelungă 
răbdarea Lui, se ruga: Fiul meu prea dorite, nu uita pe roaba Ta. Nu întârzia lubi- 
torule de oameni, cela ce eşti dorirea sufletului meu. 

Stihoavna din Octoih 


Troparul apostolului, glasul al 3-lea: Apostole Sfinte Codrate, roagă pe Milostivul 
Dumnezeu, ca să dăruiască iertare de greşale sufletelor noastre. 


Slavă Tatălui şi Fiului şi Sfântului Duh, al sfințitului mucenic, glasul al 4-lea 

Și părtaş obiceiurilor şi următor scaunelor apostolilor fiind, lucrare ai aflat, de 
Dumnezeu insuflate, spre suirea privirii la cele înalte. Pentru aceasta, cuvântul ade- 
vărului drept învățând şi cu credinţă răbdând până la sânge, sfințite mucenice Foca, 
roagă-te lui Hristos Dumnezeu să mântuiască sufletele noastre. 

Și acum şi pururea şi în vecii vecilor. (a Născătoarei de Dumnezeu) 


La Utrenie 


La Dumnezeu este Domnul... Obişnuitele Tropare, şi al Născătoarei. Sedelnele 
Octoihului. Psalm 50. Canoanele din Octoih, unul pe 6, şi ale sfinților două pe 8. 


Alt Canon, al sfinţitului mucenic Foca 
a lui losif 
Cântarea 1 


Irmos: Adâncul Mării Roşii cu picioare neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Dorind să laud astăzi dumnezeiasca ta pomenire, luminează-mi sufletul cu razele 
cele luminătoare ale Duhului, păstorule şi mucenice mărite al Dumnezeului nostru, 
celui ce toate le ţine. 


Luminat te-ai îmbogăţit cu dumnezeiasca laudă a mucenicilor, încuviinţându-te cu 
frumuseţile păstoriei, şi cu sângele sfinţitei nevoinţe roşindu-ţi podoaba ta, de 


Dumnezeu fericite. 


Slavă Tatălui şi Fiului şi Sfântului Duh. 

Intărindu-ţi cugetul cu nădejdea celor mai bune, prea înțelepte Foca, pe cel ce era 
tare întru răutate, de tot l-ai slăbit, şi ai alergat către ceruri, purtător de biruință 
prea ales. 

Şi acum şi pururea şi în vecii vecilor. Amin (a Născătoarei de Dumnezeu) 
Dezlegatu-s-a blestemul strămoşilor Preacurată, că ai născut pe Dumnezeu cel mai 
dinaintea veacurilor, născându-se prunc tânăr, şi înnoind cu adevărat toată firea 
omenească. 

Cântarea a 3-a 


Irmos: Veselească-se de tine Biserica... 


Săvârşind tămăduiri cu chemarea lui Hristos cuvioasă, ai mântuit de înşelăciunea 
vrăjmaşului, cetăţi şi popoare, cu darul cel dumnezeiesc. 


Fiind lăcaş lui Dumnezeu mucenice, ai surpat capiştile idoleşti, având întru ajutor, 
şi împreună lucrătoare puterea Celuia ce toate le lucrează. 


Slavă Tatălui şi Fiului şi Sfântului Duh. 


Oaste îngerească s-a arătat Foca şi mare lumină dumnezeiască, mărindu-te Domnul 
înaintea scaunelor celor de judecată. 


Şi acum şi pururea şi în vecii vecilor. Amin (a Născătoarei de Dumnezeu) 


Din tine întrupându-se Dumnezeu pentru milostivire, S-a unit cu oamenii, şi a 
dezlegat blestemul, ceea ce singură eşti cu totul binecuvântată, Stăpână. 


Irmosul: Veselească-se de Tine Biserica Ta Hristoase, strigând: Tu eşti puterea 
mea Doamne, şi scăparea şi întărirea. 


Condacul sfințitului mucenic Foca. Glasul al 2-lea: 
Podobie: Pe propovăduitorul... 


Ca pe un soare înţelegător al Bisericii de Dumnezeu luminat şi purtător de lumină 
te-a pus pe tine Stăpânul cel Prea Inalt mucenice, ca să luminezi mulțimea credin- 

cioşilor. Că vieţuirea şi nevoinţele tale, le-a primit ca un mir de bună mireasmă, 
Cel ce singur este mult Milostiv. 


Icos: Luminează-mă cu lumina neapusă a cunoștinței Tale Mântuitorule; risipeşte- 
mi negura şi întunericul patimilor. Dă-mi mie cuvânt de înţelepciune şi de price- 
pere dumnezeiască, Cuvinte, ca cu umilinţă să încununez pe cel pururea pomenit 
mucenic Foca, cu laude şi cu cântări. Că tu eşti ajutorul celor nepricepuţi şi avuţie 
celor săraci, şi izvor darurilor celor bune, şi Mântuitor tuturor, cela ce singur eşti 
mult Îndurat. 


Sedealna apostolului, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Pe marele apostol şi ierarh al lui Hristos, pe măritul Codrat să-l lăudăm credin- 
CiOşii, cu cântări de Dumnezeu insuflate; căci izvorăşte ca dintr-o fântână celor ce 
cu credinţă cer iertare greşalelor, şi tămăduire patimilor, că au luat de la Cel Prea 
Înalt, darul îndestulat. 


Slavă Tatălui şi Fiului şi Sfântului Duh, a mucenicului 


Sălăşluind întru tine darul Duhului, Foca te-ai arătat izvor bogat de multe daruri. 
Pentru aceasta şi celor ce plutesc pe mare şi cu credinţă năzuiesc la ajutorul tău, le 
ajuţi în toată vremea părinte. Dimpreună cu aceştia dă-ne şi nouă curăţire, de Dum- 
nezeu înțelepte. 


Și acum şi pururea şi în vecii vecilor. (a Născătoarei de Dumnezeu) 

Fecioară prea curată, care ai născut pe Dumnezeu cel mai presus de Fiinţă, roagă- 
te Lui neîncetat împreună cu puterile cele cereşti, ca să ne dea iertare de greşale, şi 
îndreptare vieţii, nouă celor ce cu credinţă şi cu dragoste după datorie te lăudăm pe 


tine, ceea ce singură eşti prea lăudată. 


A Crucii, Născătoarei 

Fecioară prea curată, Maica lui Hristos Dumnezeu, armă a trecut prin sfânt sufletul 
tău; când ai văzut pe Fiul şi Dumnezeul tău răstignit de bunăvoia sa. Pe care bine- 
cuvântată nu înceta a-L ruga, să ne dăruiască nouă iertare greşalelor. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială, precum se cuvine, strigând: Mărire puterii Tale, Doamne! 


Ca o prea luminoasă stea, te-a pus Stăpânul la înălțimea Bisericii pe tine Foca, ca 
să luminezi inimile tuturor cu luminile minunilor, şi cu nevoinţele tale prea sfințite. 


Mărturisit-ai întruparea Stăpânului, înaintea divanului celui tirănesc mucenice bi- 
ruitorule, şi arătat ai ruşinat închinăciunile elinilor, şi nedumnezeirea mulțimii 
dumnezeilor. 

Slavă Tatălui şi Fiului şi Sfântului Duh. 

Fiind înălţată marea cu valurile înşelăciunii, de viforul mulţimii dumnezeilor, o ai 
trecut prin cârmuirea cea dumnezeiască, făcându-te liman prea liniştit, tuturor celor 
ce plutesc pe mare, lăudate. 

Şi acum şi pururea şi în vecii vecilor. Amin (a Născătoarei de Dumnezeu) 
Neispitită de nuntă ai născut o Fecioară, şi după naştere te-ai arătat iarăşi feciorind. 
Pentru aceea cu glasuri netăcute, prin credinţă, fără îndoială, strigăm ţie Stăpână: 
Bucură-te! 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă cu credinţă. 


Neabătându-te la cărările vrăjmaşului, ţi-ai îndreptat căile tale către căile voirilor 
lui Dumnezeu, prea sfinţite. 


Rupându-ţi-se mult chinuitul trupul tău de bătăi, ai rupt legăturile mulțimii dumne- 
zeilor, cu dumnezeiasca putere, şi ai primit cununa muceniciei Foca. 


Slavă Tatălui şi Fiului şi Sfântului Duh. 

Întreagă junghiere te-ai adus lui Dumnezeu prea lăudate, celui ce S-a jertfit pentru 
NOI, ŞI ai încetat jertfele idolilor cele cu sângiuri. 


Şi acum şi pururea şi în vecii vecilor. Amin (a Născătoarei de Dumnezeu) 


Inţelepciunea lui Dumnezeu şi-a zidit eişi casă, din curate sângiurile tale precum 
bine a voit, o Stăpână Născătoare de Dumnezeu. 


Cântarea a 6-a 
Irmos: Jertfi-voi ie cu glas de laudă... 


Marea nedumnezeirii o ai uscat prea înțelepte, izvorând izvor de viaţă, şi cu ploile 
prea lăudatelor tale minuni, speli noroiul patimilor. 


Spânzuratu-te-ai pe lemn chinuindu-te cumplit, şi strămutându-ţi-se membrele, 
fericite, a1 auzit glas dintru înălțime întărindu-te, ierarhe şi mucenice mult chinuitu- 
le. 

Slavă Tatălui şi Fiului şi Sfântului Duh. 

Râvnind patimii Celui fără patimă Foca, vindeci patimi de multe feluri, şi mântu- 
ieşti de vifor şi de valuri întreite pe cei ce înoată, prin fierbintele tale rugăciuni cele 
către Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Ca ploaia negrăit S-a pogorât Mântuitorul Cuvânt, în prea curat pântecele tău Prea- 
sfântă Fecioară, şi a uscat pâraiele răutăţii cu puterea cea dumnezeiască. 


Irmosul: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curățindu-se, cu sângele cel curs prin milostivire din coasta Ta. 


Condacul apostolului, glasul al 8-lea: 
Podobie: Ca nişte pârgă a firii... 
Ca pe un ierarh cinstit şi nevoitor prea tare, lumea îți aduce Ție Doamne rugător, 


pe dumnezeiescul apostol Codrat şi cu cântări, cinsteşte cinstita lui pomenire, ce- 
rând totdeauna iertare de greşale, să se dăruiască celor ce cântă: Aliluia. 

Icos: Să cinstim pe înțeleptul ierarh ca pe un păstor credincios şi ca pe un învă- 
țător. Că a înflorit trandafir prea sfințit, în grădina pătimirii, şi ne-a umplut pe noi 
credincioşii de mireasma razelor minunilor sale, şi de faptele cele îmbunătăţite; lu- 
minând tot pământul cu strălucirile tămăduirilor, şi a prea mărit Dumnezeu pe cei 
ce strigă Lui: Aliluia. 


Sinaxar 


Întru această lună în 22 de zile, Sfântul sfinţitul mucenic Foca, făcătorul de mi- 
nuni. 


Acesta a fost fiu lui Pamfil şi Mariei în cetatea Sinopi. Şi încă din tânără vârsta lui 
făcea minuni mari cu darul Sfântului Duh şi a petrecut făcând minuni până la sfâr- 
şitul vieţii sale. 


Deci i s-a arătat şi sfârşitul muceniciei care era să-i vină, că veni un porumb de-i 
şezu pe cap, şi-i puse cununa, şi-i grăi omeneşte, zicându-i: Pahar ţi s-a amestecat 
şi trebuie să-l bei. Carele şi prea deplin s-a învrednicit de l-a băut, în zilele împă- 
ratului "Traian, luând sfârşit de sabie şi prin foc. 


Făcutu-s-a şi după mutarea lui către Domnul multe minuni de dânsul. 
Tot în această zi, pomenirea Sfântului Foca, grădinarul. 


Stih: Foca mucenicul cu sfârşitul cel prin sabie murind, 
Pentru tine Cuvinte, mulțumire îţi aduce, pe tine mărind. 


Acesta era de la Sinopi, cetate veche şi vestită lângă Marea Neagră, meşteşugul lui 
era grădinănia, la care ostenea şi lucra, şi ce agonisea avea mare grijă a-şi înfrumu- 
seţa sufletul. 


Drept aceea nu s-a ascuns, ci s-a vădit şi acesta ca o slugă adevărată a lui Hristos, 
către ighemonul care era atunci, şi venind ucigaşii, au găzduit la casa acestuia pe 
care ei căutau. Deci primindu-i şi odihnindu-i i-a întrebat cine sunt, şi cu ce tre- 
buinţă au mers la cetatea lui? Aceia îi spuseră taina, cum că căutau pe Foca, ca să-l 
muncească, şi dacă auzi sluga Domnului acestea făcându-şi gătirea mormântului, 
se vădi pe sine la cei ce-l căutau, şi lor li se făcu milă, iar el încă îi rugă să în- 
drăznească a face porunca care aveau, şi tăindu-i-se capul, s-a adus curată jertfă 
înaintea lui Dumnezeu. 

Tot în această zi, Sfântul mucenic Isaac şi Sfântul Martin. 


Stih: Cu îndrăzneală lui Hristos cea de la înălțime adia, 
Martin să-şi dea sufletul mai înaintea sabiei se grăbea. 


Pomenirea cuviosului Cosma Zografitul, ce a pustnicit în Sfântul munte al Ato- 
nului, în anii o mie trei sute douăzeci şi trei. Şi cei douăzeci şi şase cuvioşi pă- 
rinţi Zozrafiţi, care mustrând pe împăratul Mihail şi pe patriarhii loan Becul la- 
tino-cugetătorii deasupra Pirgului, prin foc s-au săvârşit. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: În cuptorul persienesc, tinerii lui Avraam, de dorirea dreptei credinţe, mai 
mult decât de văpaia focului fiind aprinşi, au strigat: Binecuvântat eşti în Biserica 
Slavei Tale, Doamne. 

De mânia tiranilor nu te-ai îngrozit prea înțelepte, şi fiind mai mare turmei celei 
cuvântătoare, te-ai adus prinos ca un miel Păstorului celui mare fiind prea mărit 
Foca ca un mucenic. 

Cercatu-te-ai ca aurul în ulcea mucenice, fiind aruncat în mijlocul varului celui 
arzător şi nicicum vătămându-te strigai: Bine eşti cuvântat, Dumnezeul meu şi 
Domnul. 


Slavă Tatălui şi Fiului şi Sfântului Duh. 


Dumnezeiască dragoste arzând în inima ta, te-a păzit pe tine, mărite, cu roua dum- 
nezeiască nemistuit de foc, cel ce ai ars materia nedumnezeirii, ierarhe. 


Şi acum şi pururea şi în vecii vecilor. Amin (a Născătoarei de Dumnezeu) 


Casa sufletului meu cea stricată prin mijlocirile pocăinţei înnoieşte-o prea curată 
Fecioară, ca ceea ce una eşti bună; şi cu naşterea ta ai înnoit toată omenirea. 


Cântarea a 8-a 


Irmos: Mâinile întinzându-şi... 

Dar este revărsat în buzele tale înțelepte Foca, pentru aceea ai întors poporul cel 
rătăcit de la învăţăturile şarpelui, şi ca un păstor adevărat, l-ai adus către Hristos, 
strigând: Binecuvântaţi toate lucrurile Domnului pe Domnul. 


Rugător către Dumnezeu neadormit te are pe tine adunarea credincioşilor înțelepte, 
care îmblânzeşti valurile mării patimilor, şi linişteşti supărănile, şi ne scapi de tot 
felul de întristări, pe noi care strigăm: Lăudaţi toate lucrurile Domnului pe Dom- 
nul. 


Biserica ta totdeauna izvorăşte râuri de tămăduiri, celor ce au trebuinţă, arătându-te 
liman fără de valuri, şi izgonitor de patimi, celor ce te cinstesc pe tine mucenice, şi 
strigă lui Hristos: Binecuvântaţi toate lucrurile Domnului pe Domnul. 
Binecuvântăm pe Tatăl, pe Fiul şi pe Sfântul Duh, Domnul. 

Celor ce cinstim cu prăznuire cucernica ta pomenire Foca, roagă cu osârdie pe prea 
bunul Dumnezeu să ne dăruiască scăpare de rele, ca să strigăm: Lăudaţi toate lu- 
crurile Domnului pe Domnul. 

Şi acum şi pururea şi în vecii vecilor. Amin (a Născătoarei de Dumnezeu) 

Sicriul legii şi năstrapa care purta mana, şi masa cea dumnezeiască, şi sfeşnicul cel 
de aur, pe tine te înseamnă Preacurată, ceea ce ai născut lumina, spre descoperirea 
neamurilor; care luminează marginile lumii cu cunoştinţa de Dumnezeu. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile înunzându-şi Daniel, a închis gurile leilor cele deschise în groapă; şi 
puterea focului au stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile, Domnului, pe Domnul! 

Cântarea a 9-a 


Irmos: Hristos, Piatra cea netăiată... 


Veniţi cu toţii să prăznuim cu cuvinte dumnezeieşti prea sfânta pomenire a sfin- 
țitului păstor, care se roagă Domnului, Făcătorului de bine pentru noi. 

Aprinsu-te-ai de râvna Stăpânului mucenice, când ai intrat în baia cea arsă, Şi ţi-ai 
dat duhul tău în mâinile lui Dumnezeu, veselindu-te, fericite. 


De tine fericite Foca, se bucură cetele ierarhilor, şi ale mucenicilor, şi ale sfinţilor 
apostoli, şi adunarea tuturor drepţilor, avându-te pe tine în mijlocul lor. 


Slavă Tatălui şi Fiului şi Sfântului Duh. 

Pomenirea ta s-a lăţit în toată lumea, luminând sufletele celor ce cu credinţă laudă 
nevoinţele şi luptele tale, şi chinuirea cea vitează, păstorule şi mucenice, vredni- 
cule de laudă. 

Şi acum şi pururea şi în vecii vecilor. Amin (a Născătoarei de Dumnezeu) 
Luminează-mi cu mijlocirea ta sufletul meu cel întunecat de păcate, şi mă izbă- 
veşte de văpaia cea veşnică, şi de întunericul iadului, ca veselindu-mă să laud mă- 
rirea ta Preacurată. 

Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 

Luminânda apostolului: 

Podobie: Femei ascultați glas... 

Ca un mucenic şi apostol şi ierarh îndumnezeit Codrate şi tăinuitorule al Cu- 
vântului Hristos, propovăduind cu toată înţelepciunea dumnezeiasca Evanghelie, ai 
luminat tot pământul, şi izbăvind pe oameni din înşelăciune i-ai învăţat să se în- 
chine Treimii. 

Slavă Tatălui şi Fiului şi Sfântului Duh, a sfințitului mucenic 


Podobie: Cel ce ai împodobit... 


Cela ce eşti ales între ierarhi şi laudă nevoitorilor, şi părtinitor celor ce umblă pe 
mare, Foca! Păzeşte de primejdii pe cei ce te laudă pe tine, fericite. 


Și acum şi pururea şi în vecii vecilor. (a Născătoarei de Dumnezeu), asemenea 

Fecioară ceea ce ai născut pe Ziditorul veacurilor şi pe Stăpânul îngerilor; pe Ace- 
sta roagă-L, ca să ne arate pe noi slugile Sale stătători în partea cea de-a dreapta. 


A Crucii, Născătoarei 


Preacurată Maica Ta cea fără de mire, Hristoase al meu, dacă Te-a văzut pe Cruce 
pironit, cu lacrimi se tânguia, strigând: Vai, mie Lumina mea cea prea dulce, cum 
ai apus de la ochii mei! 


La Laude 
Stihirile apostolului pe 4, glasul al 4-lea: 
Podobie: Cela ce de sus eşti chemat... 


Ca un sfințit începător, ca un dumnezeiesc propovăduitor, ca un mărturisitor prea 
ales al patimilor lui Hristos, şi măririi celei negrăite împreună moştenitor, mărite 
Codrate, cu toată înţelepciunea ai propovăduit Sfânta Evanghelie sfinţite. Şi pe cei 
ce erau întru întunericul necunoştinţei i-ai şi adus la lumină, pentru aceasta cu 
bucurie cinstim prăznuind prea sfântă şi sfințită pomenirea ta, de Dumnezeu pur- 
tătorule, fericite. (de două ori) 


Celor dumnezeieşti prea mărit învățându-te, ca un soare ai trecut luminând tot pă- 
mântul cu fulgerele propovăduiru, sfințite tăinuitorule; şi sufletele celor ce erau 
întru întuneric le-ai luminat, şi pe începătorul întunericului şi pe dracii cei întu- 
necaţi, cei ce nu puteau suferi lumina cea vieţuitoare întru tine, i-ai izgonit prin 
dumnezeieşti daruri, şi lucrarea Sfântului Duh, sfinţite începătorule Codrate; rugă- 
torule pentru cei ce bine te laudă pe tine. 


Cu mărturisirea lui Dumnezeu fiind întărit, şi cu rănile bunătăților împodobit, ai 
fost gonit de la Atena, păstoria ta, de oamenii cei fărădelege prea fericite; şi ca un 
izvor de mântuire ai adăpat pământul şi inimile cele mai înainte înţelenite de 
întunericul înşelăciunii. Ca un apostol şi ca un ucenic al lui Hristos prea adevărat, 
ierarhe Codrate; rugătorule pentru cei ce te laudă pe tine. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Podobie: Ca pe un viteaz... 

Ceea ce în pântecele tău ai încăput pe Dumnezeu cel neîncăput, pe Cela ce s-a 
făcut Om pentru iubirea de oameni, şi amestecarea noastră din tine o a luat, şi oa 
îndumnezeit arătat. Nu mă trece cu vederea acum Preacurată, pe mine cel necăjit, 
ci mă miluieşte degrab, şi din toată vrăjmăşia dușmanului, şi de vătămarea viclea- 
nului izbăveşte-mă. 


A Crucii, Născătoarei 

Pe tine Mieluşelul şi Păstorul, dacă Te-a văzut pe lemn mieluşeaua, ceea ce Te-a 
născut se tânguia, şi ca o Maică striga către Tine: Indelung răbdătorule prea iubite 
Fiule, cum Te-ai răstignit pe lemnul Crucii, Cuvinte ? Cum Ți s-au pironit mâinile 


şi picioarele Tale de cei fărădelege? Și sângele Tău ţi l-ai vărsat Stăpâne. 


Stihoavna din Octoih. Şi cealaltă slujbă a Utreniei după rânduială, şi Otpustul. 

În această lună (iulie), ziua a douăzeci şi treia - Aducerea moaştelor Sfântului 
sfinţitului mucenic Foca (Minei) 


La Vecernie 


La Doamne strigat-am..., Stihirile pe 6, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Foca, mucenicul lui Hristos umplând pahar din sângiurile cele muceniceşti, varsă 
vindecări credincioşilor şi goneşte bolile cu prea înaltă propovăduirea muceniciei 
cheamă pe toţi, veniţi cei însetoşaţi de credinţă, de luaţi râuri de daruri. 


Cu dumnezeiasca ta împotrivire, prin puterea Treimii, surpând înşelăciunea nedu- 
mnezeirii, şi tulburarea mulţimii dumnezeilor, mucenice Foca, ca aurul ai suferit 
arătat tăierea sabiei prin arsura focului, şi săgețile mulțimii muncilor. 


Tu dumnezeiescule pătimitor; făcându-te propovăduitor lui Dumnezeu dătătorului 
de viaţă, te-ai arătat surpător morţii, pătimitorule, drept aceea încredinţându-ţi viaţa 
către Cel nemuritor te-ai mutat către lumina cea neînserată a lui Dumnezeu, fericite 
Foca. 


Slavă Tatălui şi Fiului şi Sfântului Duh, glasul al 4-lea 

Din pruncie te-ai făcut iubitor Domnului, Foca prea fericite înțelepte, căci luând pe 
umeri arma Crucii, neabătut ai mers pe calea adevărului. Prin care te-ai făcut de un 
lăcaş cu îngerii, ŞI luptător împotriva dracilor, şi al lumii rugător vestit te-ai arătat, 
sfințite mucenice. 

Și acum şi pururea şi în vecii vecilor. (a Născătoarei de Dumnezeu) 


Podobie: Dat-ai semn celor ce... 


De toate primejdiile păzeşte pe robii tăi binecuvântată de Dumnezeu Născătoare, 
ca să te slăvim pe tine nădejdea sufletelor noastre. 


A Crucii, a Născătoarei 

Podobie: Ca pe un viteaz... 

Dacă te-a văzut pe Tine Doamne, Fecioara şi Maica Ta, spânzurat pe Cruce, se ui- 
mea, şi uitându-se la Tine zicea: Ce răsplătire a dat Ţie, cei ce s-au îndestulat cu 
multe daruri de la Tine Stăpâne? Dar mă rog nu mă lăsa singură în lume, ci grăbe- 
şte de Te scoală sculând dimpreună şi pe strămoşi. 

Troparul, glasul al 4-lea: Şi părtaş obiceiurilor şi următor scaunelor apostolilor 
fiind, lucrare ai aflat, de Dumnezeu insuflate, spre suirea privirii la cele înalte. Pen- 
tru aceasta, cuvântul adevărului drept învățând şi cu credinţă răbdând până la sân- 
ge, sfințite mucenice Foca, roagă-te lui Hristos Dumnezeu să mântuiască sufletele 


noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor. (a 
Născătoarei de Dumnezeu) 


La Utrenie 
Canoanele - amândouă din Octoih şi al sfântului, pe 4. 
Canonul Sfântului 
facere a lui Teofan 


Cântarea 1 

Irmos: Adâncul Mării Roşii cu picioare neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Razele de lumina dumnezeieştii pron celei mai presus de fiinţă te-au luminat mă- 
rite, din însăşi naşterea ta. Pentru aceea te-au arătat luminător prea luminat la mar- 
ginile pământului, fericite Foca. 

Din pruncia ta mărite ca un finic înalt te-ai înălţat către înălțimea bunătăților celor 
înţelegătoare, şi înmulţind rodurile pătimirii tale, ai îndulcit pe toţi cu împărtăşirea 


minunilor tale. 


Cu măiestria cuvintelor tale înțelepte, ai surpat întăririle capiştilor nedumnezeirii, 
şi ai păzit Biserica lui Hristos, nemişcată întărindu-o cu învățături. 


Slavă Tatălui şi Fiului şi Sfântului Duh. 

Pe gândul cel înalt al nebuniei, de la înălțime l-ai trântit, surpându-l pe dânsul cu 
darul cel adevărat al cuvintelor tale cuvioase, şi ai câştigat prin biruinţe muce- 
niceşti, semne de biruinţă împotriva lui. 

Şi acum şi pururea şi în vecii vecilor. Amin (a Născătoarei de Dumnezeu) 
Zavistia în Rai s-a făcut pricinuitoare morții oamenilor, Preacurată, iar Cel ce s-a 
născut din tine, Fiul lui Dumnezeu Tatălui, cu sunet o a prăpădit, dând nemurire 
neamului nostru prea fericită. 

Cântarea a 3-a 


Irmos: Se veseleşte de Tinc... 


Cea dimpreună glăsuire a credincioşilor o ai tocmit spre lauda lui Hristos, iar gla- 
surile nedumnezeirii cu împotrivirea ta le-ai tulburat mucenice. 


Dragostea ta cea către Dumnezeu, te-a tras de la cele pământeşti către Cer, şi chi- 
nuindu-te cu trupul, te-a numărat în cetele cele înţelegătoare. 


Luminând pe cei credincioşi cu strălucirile minunilor tale, ai stins focul nedum- 
nezeirii cu ploile cuvintelor tale fericite. 


Slavă Tatălui şi Fiului şi Sfântului Duh. 

Ca cu nişte vopsele luminoase ai vopsit podoaba preoţiei cu sângiurile tale cele 
muceniceşti, şi cu preoția ai slujit lui Hristos, celui ce este lumină. 


Şi acum şi pururea şi în vecii vecilor. Amin (a Născătoarei de Dumnezeu) 


S-a rupt zidul cel din mijloc al blestemului nostru, prea curată Stăpână, prin naş- 
terea ta cea mai presus de gând, şi ne-am unit cu firea cea dumnezeiască. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Intărirea. 


Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Jertfă fără de sânge aducând tu lui Hristos, Foca, jertfă te-ai adus pe sineţi prin 
sânge, ierarhe cuprinsule de Dumnezeu. Drept aceea petrecând cu bucurie, adu-ţi 
aminte de cei ce săvârşesc cu credință dumnezeiască, şi de bine însemnătoarea ziua 
pătimirii tale părinte. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 


Născătoarei de Dumnezeu) 


Ceea ce ai născut pe Făcătorul a toată lumea, ceea ce singură ai împodobit ome- 
nirea cu naşterea ta, Mireasă a lui Dumnezeu, mântuieşte-mă de cursele vicleanului 
veliar, şi mă întăreşte pe piatra voirilor lui Hristos, rugând pe Dânsul neîncetat, pe 
care l-ai întrupat. 


A Crucii, a Născătoarei 
Inălţându-Te ai înălţat pe cei căzuţi odinioară, iar pe mine m-ai surpat cu înălțarea 
Ta, o lumina ochilor mei! Primeşte Fiule patima pentru noi de bună voie, rabdă 


Crucea, cuiele, buretele şi sulița, prin care ai dat darul nepătimirii. 


Cântarea a 4-a 

Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială precum se cuvine, grăind: Slavă puterii Tale, Doamne. 


Biserica lui Hristos, care se bătea de valuri în noianul necredinţei, o ai tras tu Foca 
la limanurile bunei credinţe, ca să strige neîncetat: Slavă puterii Tale, Doamne. 


Scuturând de la viaţa cea trupească lucrul cel pământesc, şi vieţuind mărite, cu 
trupul ai săvârşit călătoria îngerească Foca; drept aceea cu darul te-ai făcut înger în 
trup. 

Slavă Tatălui şi Fiului şi Sfântului Duh. 

Izvorul cel nedeşertat al Mântuitorului, te-a umplut pe tine de ape dumnezeieşti 
înțelegătoare, ierarhe mărite, şi te-a pus înaintea tuturor râu de dar pururea curgă- 
tor. 

Şi acum şi pururea şi în vecii vecilor. Amin (a Născătoarei de Dumnezeu) 

Ale naşterii tale celei străine, prea curată Născătoare de Dumnezeu, cu adevărat 
foarte sunt minunate, şi negrăite prea slăvite minuni, în care se biruieşte tot cu- 
getul, şi tot gândul. 


Cântarea a 5-a 


Irmos: Tu, Doamne, Lumina mea în lume ai venit, lumina cea sfântă, care întorci 
dintru întunericul necunoştinţei pe cei ce Te laudă pe Tine cu credinţă. 


Prădând întăririle vrăjmaşului cu puterea minunilor, Foca, pe cei mântuiți i-ai adus 
Domnului ca nişte prăzi. 


Săgetăturile cele ce veneau asupra ta, le-ai împins înapoi în inimile celor ce le tri- 
miteau, iar tu înțelepte te-ai păzit nevătămat. 


Slavă Tatălui şi Fiului şi Sfântului Duh. 


Sfărâmat-ai Foca capul balaurului, surpându-l pe dânsul vitejeşte, cu puterea cea 
dumnezeiască a pătimirii tale celei tari. 


Şi acum şi pururea şi în vecii vecilor. Amin (a Născătoarei de Dumnezeu) 

Să roureze Cerul veselie şi bucurie pe pământ, că pământul a dat acuma veselie la 
înălțime pe însăşi Maica lui Dumnezeu. 


Cântarea a 6-a 
Irmos: Jertfi-voi Ție cu glas... 


Din noroiul şi dintru adâncimea nedumnezeirii ai scos turma ta mărite, pe care cu- 
răţindu-o cu apa facerii de fii, o ai înălţat către lumina darului. 


Cela ce şi-a pus şederea cea înţelegătoare pe nor, te-a mărit pe tine Foca, ca să 
ajungi cu călătorie prin văzduh la cei ce ţi se roagă în primejdule mării, şi ale scâr- 
bei. 


Slavă Tatălui şi Fiului şi Sfântului Duh. 


Dezlegat-ai împleticinile minciuni, şi cu legăturile adevărului ai legat limbile cele 
grăitoare ale deşertăciunii, cugetătorule de Dumnezeu, şi ai propovăduit în lume 
cuvântul credinţei. 


Şi acum şi pururea şi în vecii vecilor. Amin (a Născătoarei de Dumnezeu) 


Odrăslit-ai lumii roada unirii celei nestricate, care se arată pricinuitoare nestrică- 
ciunii celei veşnice, celor ce cu credinţă şi cu dragoste te cinstesc pe tine Născă- 
toare de Dumnezeu. 


Irmosul: Jertfi-voi ie cu glas de laudă, Doamne, Biserica strigă către Tine, de 
sângele demonilor curăţindu-se cu sângele cel curs prin milostivire din coasta Ta. 


Condac, glasul al 6-lea: 


Podobie: Plinind rânduiala cea pentru noi şi cele de pe pământ împreunându-le cu 
cele cerești, Te-ai înălţat întru slavă, Hristoase, Dumnezeul nostru, nicidecum des- 
părțindu-Te, ci rămânând nedeşertat şi strigând celor ce Te iubesc pe Tine: Eu sunt 
cu Vol şi nimeni împotriva voastră. 


Ca un arhiereu ai adus jertfă, părinte, şi mai pe urmă jertfă vie te-ai adus pe tine 
însuţi pentru Hristos Dumnezeu, mărturisind după lege, întărindu-te de la îngeri, şi 
moartea voind, fiind împreună cu cei ce-ţi strigă ție: Vino, Foca cu noi şi nimenea 
împotriva noastră. 

Icos: Dorind de viaţa cea îngerească, şi călcând hrana cea pământească, după vred- 
nicie să ne curățim buzele şi limba, ca cei ce împletim cântări şi viersuri lui Foca 
preotul, căci fără opreală intrând pe uşa cea cerească, a aflat mergere înlăuntru, şi 
priveşte la Cel dorit şi slăvit de îngeri, că de acolo poate a ruga pe unul Milostivul 
tămăduitorul bolilor celor sufleteşti. Căci a luat munci pentru Dânsul, deci să-l lău- 
dăm pe el, şi să-i strigăm, privind spre noi: Vino, Foca cu noi şi nimenea împotriva 
noastră. 


Sinaxar 


In această lună, în ziua a douăzeci şi treia aducerea moaştelor Sfântului sfinţi- 
tului mucenic Foca. 


Stih: Lumina Domnului, mărite Foca inima ţi-a luminat, 
ŞI pe aceea vas de lumină o ai arătat, 

Noul Israil, nou sicriu ridicând, arată, 

Care moaştele lui Foca, ca pe alte table le poartă. 

Întru a douăzeci şi treia zi, 

Moaştele lui Foca se ivi. 


Tot în această zi, pomenirea Sfântului mucenic Foca. 


Stih: Baia lui Foca era atotcurăţitoare, 
Căci era baie de luptă, iar nu de spălare. 


Foca acesta este nu sfințitul mucenic cel mai de sus, nici Foca grădinarul, ci altul al 
3-lea, cu acelaşi nume, care şi acesta a fost în zilele împăratului Traian, strălucind 
cu toate faptele cele bune şi cu petrecere neprihănită. 


Deci, a fost adus la eparhul African şi întrebându-se de dânsul, grăi cuvinte dumne- 
zeieşti cu îndrăzneală, şi învăţă credinţa în Hristos. Deci, apucându-se African a 
huli, pe Hristos şi a face rău sfântului, se făcu cutremur, şi fără veste căzând îm- 
preună cu slujitorii zăcea fără suflare. Ci pe acesta I-a înviat sfântul, căci îl rugă fe- 
meia lui. 


După aceea îl duseră la împăratul Traian şi mărturisind pe Hristos, a fost spânzurat 
şi strujit şi băgat într-o varniţă, apoi închizându-l într-o baie ce era foarte arsă, şi 
rugându-se şi-a dat sufletul la Dumnezeu. 

Tot în această zi, pomenirea Sfinţilor mucenici Apolinarie şi Vitalie, episcopii 
Ravenei. 


Stih: Pe Apolinarie fiind tăiat 
Vitalie îndată ca să-l ajungă a alergat. 


Tot în această zi, Sfântul sfinţitul mucenic Apolonie, episcopul Romei. 


Stih: La Apolonie lupta era ostenicioasă îndoindu-se, 
Cu focul şi cu săgețile arcelor luptându-se. 


Tot în această zi, pomenirea sfinţilor mucenici celor ce s-au săvârşit în Bulgaria 
creştini în zilele împăratului Nichifor. 


Stih: Pe bărbaţii drepţi şi nu cu multe feluri de obiceiuri, 
Bărbaţii ucigaşi îi omoară cu munci de multe feluri. 


Tot în această zi, pomenirea celor şapte mucenici din Cartagen. 


Stih: Şapte nevoitori de sabie murind, 
Se înfăţişează la Hristos sfinţii, la Cel Sfânt. 


Tot în această zi, pomenirea cuvioasei Anei celei din Lefcadia. 


Stih: Cugetul tău cel legat, legăturile trupeşti aruncând, 
Nimic oprindu-te Ano, pe Dumnezeu eşti văzând. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 

Irmos: În cuptorul persienesc tinerii lui Avraam, cu pofta bunei credinţe, mai vâr- 
tos decât cu văpaia focului fiind aprinşi, au strigat: Bine eşti cuvântat în Biserica 
slavei Tale, Doamne. 

Fiind pironit de dragostea lui Hristos mucenice înțelepte, mulțimea muncilor şi a 


îngrozirilor celor înfricoşate, nu te-a smintit de la întărirea unirii şi a legăturii celei 
către Hristos. 

Datu-ţi-ai sângele tău mucenice ca un prinos Celui ce şi-a dat sângele Său izbăvire 
pentru noi, şi ai cântat strigând: Bine eşti cuvântat Dumnezeul meu şi Domnul. 


Slavă Tatălui şi Fiului şi Sfântului Duh. 


Prin bunătate lepădând greutatea pământească, dumnezeieştii îngerii ai lui Hristos, 
din porunca Lui zburând, pe tine pătimitorule te duceau prin văzduh dimpreună cu 
dânşii, ca mai-nainte pe Avacum. 


Şi acum şi pururea şi în vecii vecilor. Amin (a Născătoarei de Dumnezeu) 


Văzut-au îngerii, Născătoare de Dumnezeu, lucruri străine la naşterea ta, pe firea 
cea stricăcioasă a neamului celui din ţărână, întoarsă înapoi către lăcaşul cel nepie- 
ritor, şi fără stricăciune, şi către slava cerească. 


Cântarea a 8-a 
Irmos: Mâinile întinzându-şi... 


Având în sufletul tău neîncetat focul dragostei lui Hristos, Foca fericite, neoprit ai 
săvârşit călătoria către Dânsul prin chinuire, prin care nimerind ceea ce ai dorit, 
strigi împreună cu Cetele cele fără de trup: Binecuvântaţi toate lucrurile Domnului 
pe Domnul. 


Pierit-au închinăciunile rătăcirii cele putrede ale elinilor, şi au tăcut toate vicle- 
nirile înşelăciunii, şi minciuna s-a vădit, căci pătimitorii lui Hristos cu cunoştinţă 
adevărată au propovăduit, că înţelepciunea lui Dumnezeu este ipostatnică. 


Fiind încins cu puterea cea nebiruită a Sfântului Duh, ai arătat împotrivire nebiruită 
şi bărbăție neînfrântă, bătând război pentru turma ta Foca şi biruind, dimpreună cu 
îngerii lauzi pe Dumnezeul tuturor. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Dar îndestulat ţi-a dăruit ţie Hristos, Foca pururea pomenite, care dai deopotrivă 
darurile minunilor tuturor, celor ce cer de la tine, şi neîncetat strigă: Binecuvântaţi 


toate lucrurile Domnului pe Domnul. 


Şi acum şi pururea şi în vecii vecilor. Amin (a Născătoarei de Dumnezeu) 

Fiul şi Cuvântul lui Dumnezeu, cel ce de toate este neapropiat din fire, sălăşluin- 
du-se întru tine, curată şi îmbrăcându-se cu firea noastră, ca un Milostiv s-a arătat 
apropiat după trup, şi s-a amestecat cu noi. Pentru aceea cu multă dragoste te slă- 
vesc, şi te cinstesc, şi te laud pe tine, Preacurată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea înăl- 
țându-L pe Domnul întru toți vecii. 


Mâinile întinzându-şi Daniel, gurile leilor cele deschise în groapă le-a încuiat; şi 
puterea focului a stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile Domnului, pe Domnul. 


Cântarea a 9-a 

Irmos: Hristos, Piatra cea netăiată... 

Bunătățile tale cele purtătoare de lumină, avându-le ca un car cu chip de foc, cu- 
vioase, ai zburat către lăcaşurile cele cereşti, unde te-ai şi odihnit petrecând dim- 
preună cu Cetele cele fără de trup. 

Cu curgerea dumnezeieştii înţelepciuni şi cu mulțimea cuvintelor ai risipit materia 
înşelăciunii, şi sufletele celor bine credincioşi le-ai adăpat, şi le-ai făcut roditoare 
de lucruri dumnezeieşti prin credinţă. 

Intru lupta nevoinţelor tale ai văzut lumina cea mai presus de lumină, privirea cea 
înţelegătoare, a doritului Hristos puitorului de nevoinţă, şi prin sfârşitul chinurilor 
te-ai nevoit să o ajungi pe dânsa mucenice. 

Slavă Tatălui şi Fiului şi Sfântului Duh. 

Ca unul ce acum mai luminat vezi slava Ziditorului, roagă-te Lui, pentru cei ce te 
laudă pe tine cu dragoste Foca, ca să se împărtăşească de slava şi de luminarea Lui 


cea mai bună. 


Şi acum şi pururea şi în vecii vecilor. Amin (a Născătoarei de Dumnezeu) 

Iți laud darul Fecioară şi, măresc slava ta, căci cu adevărat tu eşti luminarea sufle- 
tului meu, cu adevărat şi mângâierea tuturor robilor tăi celor ce te cinstesc şi te 
laudă pe tine, Stăpână. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu te slăvim. 

Luminânda 
Podobie: Lumină neschimbată... 
Infrumuseţarea arhiereilor, şi sprijinitor săracilor, şi turn bunătăților, tu te-ai ară- 
tat, cugetătorule de Dumnezeu părinte. Pentru aceasta adu-ţi aminte de toţi, cei ce 


te cântă pe tine, Foca. 


Și cealaltă slujbă a Utrenie: după rânduială şi Otpustul. 


XP PP 2 0 E E IE IP IP 3 5 IE IE II IE E XX 
Xp XP XP XP 3 E 2 2 E IP 5 3 E E 0 E IP 5 II XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Dr fe Ar Dr De dr de Dr De dr dr Dr De dr dr De de dr dr e De de dr fr A d 


XP PP 0 E IE IP IP 3 3 IE IE II E E E XX 


Canon de rugăciune către Sfântul sfinţit mucenic Foca, episcop de Sinope (22 
septembrie) 


Canon de rugăciune către Sfântul sfinţit mucenic Foca, episcop de Sinope (22 sep- 
tembrie): 


https://www.academia.edu/107398076/Canon _ de _ rug %C4%83ciune_c9%oC4% 83tre_Sf%C 
3% A2ntul_sfin % C5% A3it_ mucenic _Foca_episcop_de Sinope_22 septembrie 


https://archive.org/details/canon-22-sept 


https://www.slideshare.net/slideshow/canon-de-rugaciune-catre-sfantul-sfintit-mucenic- 


foca-episcop-de-sinope-22-septembrie/272312444 


SR 3% 2 
Canon de rugăciune la Sfântul sfinţit mucenic Foca, episcop de Sinope - 22 sept. - 
slujitor Dani: 
https://www.youtube.com/watch?v=8nKZX77Z98w1 


&&& 
Troparul Sfântului sfințit mucenic Foca, episcop de Sinope, glasul al 4-lea: Şi 
părtaş obiceiurilor şi următor scaunelor apostolilor fiind, lucrare ai aflat, de Dum- 
nezeu insuflate, spre suirea privirii la cele înalte. Pentru aceasta, cuvântul ade- 

vărului drept învățând şi cu credinţa răbdând până la sânge Sfinţite mucenice Foca, 
roagă-te lui Hristos Dumnezeu să mântuiască sufletele noastre. 


a lui losif 
Cântarea 1 


Irmos: Adâncul Mării Roşii cu picioare neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfinte sfinţite mucenice Foca, roagă-te lui Dumnezeu pentru noi. 

Dorind să laud astăzi dumnezeiasca ta pomenire, luminează-mi sufletul cu razele 
cele luminătoare ale Duhului, păstorule şi mucenice mărite al Dumnezeului nostru, 
cel ce toate le ţine. 

Stih: Sfinte sfinţite mucenice Foca, roagă-te lui Dumnezeu pentru noi. 

Luminat te-ai îmbogăţit cu dumnezeiasca laudă a mucenicilor, încuviinţându-te cu 
frumuseţile păstoriei şi cu sângele sfințitei nevoinţe roşindu-ţi podoaba ta, de 
Dumnezeu fericite. 

Slavă Tatălui şi Fiului şi Sfântului Duh. 

Intărindu-ţi cugetul cu nădejdea celor mai bune, prea înțelepte mucenice Foca, pe 
cel ce era tare întru răutate l-ai slăbit de tot şi ai alergat către ceruri, purtător de 
biruinţă prea ales. 

Şi acum şi pururea şi în vecii vecilor. Amin (a Născătoarei). 

Dezlegatu-s-a blestemul strămoşilor, Preacurată, că ai născut pe Dumnezeu cel mai 
înainte de veci, născându-Se Prunc Tânăr şi înnoind cu adevărat toată firea ome- 
nească. 

Cântarea a 3-a 


Irmos: Se veseleşte de Tine, Biserica... 


Stih: Sfinte sfinţite mucenice Foca, roagă-te lui Dumnezeu pentru noi. 

Săvârşind tămăduiri cu chemarea lui Hristos, cuvioase, ai mântuit de înşelăciunea 
vrăjmaşului, cetăţi şi popoare, cu darul cel dumnezeiesc. 


Stih: Sfinte sfinţite mucenice Foca, roagă-te lui Dumnezeu pentru noi. 


Fiind locaş lui Dumnezeu, mucenice, ai surpat capiştile idoleşti, având în ajutor şi 
împreună lucrătoare puterea Celui ce toate le lucrează. 


Slavă Tatălui şi Fiului şi Sfântului Duh. 


Oaste îngerească s-a arătat ție Sfinte mucenice Foca şi mare lumină dumnezeiască, 
mărindu-te Domnul înaintea scaunelor celor de judecată. 


Şi acum şi pururea şi în vecii vecilor. Amin (a Născătoarei). 


Din tine întrupându-Se Dumnezeu pentru milostivirea Lui, S-a unit cu oamenii şi a 
dezlegat blestemul, ceea ce singură eşti cu totul binecuvântată, Stăpână. 


Irmosul: Se veseleşte de Tine, Biserica Ta, Hristoase, strigând: Tu eşti Puterea 
mea, Doamne şi Scăparea şi Întărirea. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială, precum se cuvine, strigând: Mărire puterii Tale, Doamne! 


Stih: Sfinte sfinţite mucenice Foca, roagă-te lui Dumnezeu pentru noi. 

Ca pe o stea prea luminoasă te-a pus Stăpânul la înălțimea Bisericii pe tine Sfinte 
Foca, pentru a lumina inimile tuturor cu luminile minunilor şi cu nevoinţele tale, 
prea sfințite. 


Stih: Sfinte sfinţite mucenice Foca, roagă-te lui Dumnezeu pentru noi. 


Mărturisit-ai Intruparea Stăpânului, înaintea divanului celui tirănesc, mucenice bi- 
ruitorule şi lămurit ai ruşinat închinarea la idoli şi nimicnicia mulţimii zeilor. 


Slavă Tatălui şi Fiului şi Sfântului Duh. 

Fiind înălţată marea cu valurile înşelăciunii, de viforul mulțimi zeilor ai trecut prin 
cârmuirea cea dumnezeiască, făcându-te liman liniştit tuturor celor ce plutesc pe 
mare, lăudate. 

Şi acum şi pururea şi în vecii vecilor. Amin (a Născătoarei). 

Neispitită de nuntă ai născut, Fecioară şi după naştere te-ai arătat iarăşi Fecioară. 
Pentru aceea, cu glasuri neîncetate, prin credinţă, fără îndoială, strigăm ţie Stăpână: 
Bucură-te! 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă cu credinţă. 


Stih: Sfinte sfinţite mucenice Foca, roagă-te lui Dumnezeu pentru noi. 


Neabătându-te la cărările vrăjmaşului, ţi-ai îndreptat căile tale către căile voirilor 
lui Dumnezeu, prea sfințite. 


Stih: Sfinte sfinţite mucenice Foca, roagă-te lui Dumnezeu pentru noi. 


Rupându-ţi-se mult chinuitul tău trup de bătăi, ai rupt legăturile zeilor, cu dumne- 
zeiasca putere şi ai primit cununa muceniciei, Sfinte mucenice Foca. 


Slavă Tatălui şi Fiului şi Sfântului Duh. 


Adevărată şi întreagă jertfă te-ai adus lui Dumnezeu, prea lăudate, Celui ce S-a 
jertfit pentru noi şi ai făcut să înceteze jertfele idolilor cele de sângiuri. 


Şi acum şi pururea şi în vecii vecilor. Amin (a Născătoarei). 


Inţelepciunea lui Dumnezeu şi-a zidit Sieşi casă, din curate sângiurile tale precum 
a binevoit, Stăpână Născătoare de Dumnezeu. 


Cântarea a 6-a 
Irmos: Jertfi-voi Ție cu glas de laudă... 


Stih: Sfinte sfinţite mucenice Foca, roagă-te lui Dumnezeu pentru noi. 

Marea necredinţei ai uscat-o, prea înțelepte, izvorând izvor de viaţă; şi cu ploile 
prea lăudatelor tale minuni, speli noroiul patimilor. 


Stih: Sfinte sfinţite mucenice Foca, roagă-te lui Dumnezeu pentru noi. 


Spânzuratu-te-ai pe lemn, chinuindu-te cumplit şi strămutându-ţi-se membrele, 
fericite, ai auzit glas dintru înălțime întărindu-te, ierarhe şi mucenice mult chinui- 
tule. 


Slavă Tatălui şi Fiului şi Sfântului Duh. 


Râvnind patimu Celui fără patimă, Sfinte Foca, vindeci patimi de multe feluri şi 
prin fierbinţile tale rugăciuni către Dumnezeu, mântuieşti de vifor şi de valuri 
întreite pe cei ce înoată. 


Şi acum şi pururea şi în vecii vecilor. Amin (a Născătoarei). 


Ca ploaia în chip de negrăit S-a pogorât Mântuitorul Cuvânt, în prea curat pân-te- 
cele tău, Preasfântă Fecioară şi a uscat pâraiele răutăţii cu puterea Sa cea dumne- 
zeiască. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se, cu sângele cel curs prin milostivire din coasta Ta. 


Condac, glasul al 2-lea: 


Podobie: Pe propovăduitorii cei tari și de Dumnezeu vestitori, căpeteniile uce- 
nicilor Tăi, Doamne, i-ai primit întru desfătarea bunătăților Tale şi în odihnă; că 
chinurile acelora şi moartea ai primit, mai vârtos decât toată roada, Unule, Cel ce 
ştii cele din inimă. 


Ca pe un soare înţelegător al Bisericii de Dumnezeu luminat şi purtător de lumină 
te-a pus pe tine Stăpânul cel Preaînalt, mucenice, ca să luminezi mulțimea credin- 
cioşilor. Că vieţuirea şi nevoinţele tale le-a primit ca un mir de bună mireasmă Cel 
ce Singur este Mult Milostiv. 


Cântarea a 7-a 

Irmos: In cuptorul persienesc, tinerii lui Avraam, de dorirea dreptei credinţe, mai 
mult decât de văpaia focului fiind aprinşi, au strigat: Binecuvântat eşti în Biserica 
Slavei Tale, Doamne. 

Stih: Sfinte sfinţite mucenice Foca, roagă-te lui Dumnezeu pentru noi. 

De mânia tiranilor nu te-ai îngrozit, prea înțelepte şi fiind mai marele turmei celei 
cuvântătoare, te-ai adus prinos ca un miel Păstorului celui mare, fiind prea mărit, 
Sfinte Foca, ca un mucenic. 

Stih: Sfinte sfinţite mucenice Foca, roagă-te lui Dumnezeu pentru noi. 
Cercatu-te-ai ca aurul în ulcea, mucenice, fiind aruncat în mijlocul varului celui 
arzător şi nicicum vătămându-te, cântai: Binecuvântat eşti Dumnezeul meu şi 
Domnul! 


Slavă Tatălui şi Fiului şi Sfântului Duh. 


Dumnezeiască dragoste arzând în inima ta, te-a păzit pe tine, mărite, cu rouă 
dumnezeiască, nemistuit de foc cel ce ai ars materia necredinţei, ierarhe. 


Şi acum şi pururea şi în vecii vecilor. Amin (a Născătoarei). 


Casa sufletului meu, cea stricată prin mijlocirile pocăinţei, înnoieşte-o, prea curată 
Fecioară, ca ceea ce singură eşti bună şi cunoaşterea ta a înnoit toată omenirea. 


Cântarea a 8-a 

Irmos: Mâinile întinzându-şi... 

Stih: Sfinte sfinţite mucenice Foca, roagă-te lui Dumnezeu pentru noi. 

Dar este revărsat în buzele tale, înțelepte mucenice Foca, pentru aceea ai întors 
poporul cel rătăcit de la învăţăturile şarpelui şi ca un păstor adevărat, l-ai adus către 
Hristos, cântând: Binecuvântaţi, toate lucrurile Domnului, pe Domnul! 


Stih: Sfinte sfinţite mucenice Foca, roagă-te lui Dumnezeu pentru noi. 


Rugător neadormit către Dumnezeu te are pe tine adunarea credincioşilor, înţe- 
lepte; care îmblânzeşti valurile mări patimilor, linişteşti supărările şi ne scapi de 

tot felul de întristări pe noi care cântăm: lăudaţi, toate lucrurile Domnului, pe 
Domnul! 


Stih: Sfinte sfinţite mucenice Foca, roagă-te lui Dumnezeu pentru noi. 

Biserica ta întotdeauna izvorăşte râuri de tămăduiri, pentru cei ce au trebuinţă: căci 
te arăţi liman fără de valuri şi izgoneşti patimile celor ce te cinstesc pe tine, 
mucenice şi cântă lui Hristos: Binecuvântaţi, toate lucrurile Domnului, pe Domnul! 
Binecuvântăm pe Tatăl, pe Fiul şi pe Sfântul Duh, Domnul. 

Roagă cu osârdie pe Preabunul Domnul, Sfinte mucenice Foca, să ne dăruiască 
scăpare de rele, celor ce cinstim cu prăznuire cucernica ta pomenire, ca să cântăm: 
lăudaţi, toate lucrurile Domnului, pe Domnul! 

Şi acum şi pururea şi în vecii vecilor. Amin (a Născătoarei). 

Sicriul Legii şi năstrapa care purta mana, masa cea dumnezeiască şi sfeşnicul cel 
de aur pe tine te însemnau, Preacurată, ceea ce ai născut, spre descoperirea nea- 
murilor, Lumina care luminează marginile lumii cu cunoştinţa de Dumnezeu. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile înunzându-şi Daniel, a închis gurile leilor cele deschise în groapă; şi 
puterea focului au stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile, Domnului, pe Domnul! 

Cântarea a 9-a 

Irmos: Hristos, Piatra cea netăiată... 


Stih: Sfinte sfinţite mucenice Foca, roagă-te lui Dumnezeu pentru noi. 


Veniţi cu toții să prăznuim cu cuvinte dumnezeieşti prea sfânta pomenire a 
sfințitului păstor, care se roagă Domnului, Făcătorul de bine pentru noi. 


Stih: Sfinte sfinţite mucenice Foca, roagă-te lui Dumnezeu pentru noi. 

Aprinsu-te-ai de râvna Stăpânului, mucenice, când ai intrat în baia cea încinsă cu 
foc şi ţi-ai dat duhul tău în mâinile lui Dumnezeu, veselindu-te, fericite. 


Stih: Sfinte sfinţite mucenice Foca, roagă-te lui Dumnezeu pentru noi. 


De tine, fericite Foca, se bucură cetele ierarhilor, ale mucenicilor şi ale Sfinţilor 
apostoli şi adunarea tuturor drepţilor, avându-te pe tine în mijlocul lor. 


Slavă Tatălui şi Fiului şi Sfântului Duh. 


Pomenirea ta s-a întins în toată lumea, luminând sufletele celor ce cu credință 
laudă nevoinţele şi luptele tale şi chinuirea cea vitează, păstorule şi mucenice, 
vrednicule de laudă. 


Şi acum şi pururea şi în vecii vecilor. Amin (a Născătoarei). 


Luminează-mi cu mijlocirea ta sufletul meu cel întunecat de păcate şi mă izbăveşte 
de văpaia cea veşnică şi de întunericul iadului, ca, veselindu-mă, să laud mărirea 
ta, Preacurată. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 


Sedelna, glasul al 4-lea: Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Sălăşluind întru tine darul Duhului, mucenice Foca, te-ai arătat izvor bogat de 
multe daruri. Pentru aceasta şi celor ce plutesc pe mare şi cu credință năzuiesc la 
ajutorul tău, le ajuţi în toată vremea, părinte. Împreună cu aceştia dă-ne şi nouă cu- 
rățire, de Dumnezeu înțelepte. 


Sedelna Preasfintei Născătoare de Dumnezeu, glasul al 4-lea. Podobie: Degrab ne 
întâmpină pe noi mai înainte până ce nu ne robim când vrăjmaşii Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 
se luptă cu noi, ca să cunoască cât poate credința dreptmăritorilor, pentru 
rugăciunile Născătoarei de Dumnezeu, Unule, lubitorule de oameni. 

Fecioară prea curată, care ai născut pe Dumnezeu cel mai presus de fiinţă, roagă-te 
Lui neîncetat, împreună cu Puterile cele Cereşti, ca să ne dea iertare de greşeli şi 
îndreptare vieţii, nouă, celor ce cu credinţă şi cu dragoste după datorie te lăudăm 
pe tine, ceea ce singură eşti prea lăudată. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. Po- 
dobie: Degrab ne întâmpină pe noi mai înainte până ce nu ne robim când vrăjmaşii 
Te hulesc pe Tine şi ne îngrozesc pe noi, Hristoase, Dumnezeul nostru, pierde cu 
Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Fecioară prea curată, Maica lui Hristos Dumnezeu, armă a trecut prin sfânt sufletul 
tău, când ai văzut pe Fiul şi Dumnezeul tău Răstignit de a Sa bunăvoie. Pe Acela, 
binecuvântată, nu înceta a-L ruga să ne dăruiască nouă iertare de greşeli. 

Canon de rugăciune la sărbătoarea aducerii moaştelor Sfântului sfinţit 
mucenic Foca (23 iulie) 


SF. SF. Mc. 


Canon de rugăciune la sărbătoarea aducerii moaştelor Sfântului sfințit mucenic 
Foca (23 iulie): 


https://www.academia.edu/104866307/Canon_de_ rug %C4%83ciune la _s9%C4%83rb % C4 


9% S3toarea_ aducerii moa % C5 9% 9Ftelor_Sf% C3% A?2ntului_sfin %o C5 9% A3it mucenic Foc 


a _23 iulie 
https://archive.org/details/canon-23-iulie 


2 ok e 


Canon de rugăciune la Sfântul mucenic Foca - 23 iulie - slujitor Dani: 


https://www.youtube.com/watch?v=b_OF9Z3YP40 
fede dea 


Tropar la sărbătoarea aducerii moaştelor Sfântului sfințit mucenic Foca, glasul al 
4-lea: Şi părtaş obiceiurilor şi următor scaunelor apostolilor fiind, lucrare ai aflat, 
de Dumnezeu insuflate, spre suirea privirii la cele înalte. Pentru aceasta, cuvântul 
adevărului drept învățând şi cu credinţa răbdând până la sânge sfințite mucenice 
Foca, roagă-te lui Hristos Dumnezeu să mântuiască sufletele noastre. 


facere a lui Teofan 

Cântarea 1 


Irmos: Adâncul Mării Roşii cu picioare neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfinte sfinţite mucenice Foca, roagă-te lui Dumnezeu pentru noi. 

Razele de lumină ale dumnezeieştii Pronii celei mai presus de fiinţă te-au luminat, 
mărite, chiar de la naşterea ta.Pentru aceea te-au arătat luminător prea luminat până 
la marginile pământului, fericite mucenice Foca. 

Stih: Sfinte sfinţite mucenice Foca, roagă-te lui Dumnezeu pentru noi. 

Din pruncia ta, mărite, ca un finic înalt te-ai înălțat către înălțimea bunătăţilor celor 
înţelegătoare; şi înmulţind roadele pătimirii tale, ai îndulcit pe toţi cu împărtăşirea 
minunilor tale. 


Stih: Sfinte sfinţite mucenice Foca, roagă-te lui Dumnezeu pentru noi. 


Cu măiestria cuvintelor tale, înțelepte, ai surpat întăririle capiştilor necredinţei şi ai 
păzit Biserica lui Hristos neclintită, întărind-o cu învățături. 


Slavă Tatălui şi Fiului şi Sfântului Duh. 

De la înălțime ai trântit gândul cel înalt al nebuniei, surpându-l cu darul cel ade- 
vărat al cuvintelor tale, cuvioase şi ai câştigat prin biruinţe muceniceşti semne de 
biruinţă împotriva lui. 

Şi acum şi pururea şi în vecii vecilor. Amin (a Născătoarei). 

Zavistia în Rai s-a făcut pricinuitoare morţii oamenilor, Preacurată, iar Cel ce S-a 
născut din tine, Fiul lui Dumnezeu-Tatăl, cu răsunet o a prăpădit, dând nemurire 
neamului nostru, prea fericită. 

Cântarea a 3-a 


Irmos: Se veseleşte de Tinc... 


Stih: Sfinte sfinţite mucenice Foca, roagă-te lui Dumnezeu pentru noi. 

Impreuna glăsuire a credincioşilor o ai tocmit spre lauda lui Hristos; iar glasurile 
necredinţei cu împotrivirea ta le-ai tulburat, mucenice. 


Stih: Sfinte sfinţite mucenice Foca, roagă-te lui Dumnezeu pentru noi. 


Dragostea ta cea către Dumnezeu te-a tras de la cele pământeşti către cer şi chi- 
nuindu-te cu trupul, te-a numărat în cetele cele înţelegătoare. 


Stih: Sfinte sfinţite mucenice Foca, roagă-te lui Dumnezeu pentru noi. 


Luminând pe cei credincioşi cu strălucirile minunilor tale, ai stins focul necredinţei 
cu ploile cuvintelor tale, fericite. 


Slavă Tatălui şi Fiului şi Sfântului Duh. 


Ca şi cu nişte vopsele luminoase ai vopsit podoaba preoţiei cu sângiuirile tale cele 
muceniceşti şi cu preoţia ai slujit lui Hristos, cel ce este Lumină. 


Şi acum şi pururea şi în vecii vecilor. Amin (a Născătoarei). 


S-a rupt zidul cel din mijloc al blestemului nostru, prea curată Stăpână, prin naş- 
terea ta cea mai presus de gând şi ne-am unit cu Firea cea dumnezeiască. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Întărirea. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială precum se cuvine, grăind: Slavă puterii Tale, Doamne. 


Stih: Sfinte sfinţite mucenice Foca, roagă-te lui Dumnezeu pentru noi. 
Biserica lui Hristos, care era zbuciumată de valuri în noianul necredinţei, o ai tras 
tu, Sfinte mucenice Foca, la limanurilor dreptei credinţe, ca să cânte neîncetat: 


Slavă puterii Tale, Doamne. 


Stih: Sfinte sfinţite mucenice Foca, roagă-te lui Dumnezeu pentru noi. 

Scuturând de la viaţa cea trupească lucrul cel pământesc şi vieţuind, mărite, cu 
trupul ai săvârşit călătoria cea îngerească, Sfinte mucenice Foca; drept aceea, cu 
darul ai fost făcut înger în trup. 


Slavă Tatălui şi Fiului şi Sfântului Duh. 


Izvorul cel nedeşertat al Mângâietorului te-a umplut pe tine de ape dumnezeieşti, 
înţelegătoare, ierarhe mărite şi te-a pus înaintea tuturor râu de dar pururea curgător. 


Şi acum şi pururea şi în vecii vecilor. Amin (a Născătoarei). 

Cele ale naşterii tale celei străine, prea curată Născătoare de Dumnezeu, cu ade- 
vărat sunt minunate şi negrăite, prea slăvite minuni, în care se biruieşte tot cugetul 
şi tot gândul. 


Cântarea a 5-a 


Irmos: Tu, Doamne, Lumina mea în lume ai venit, lumina cea sfântă, care întorci 
dintru întunericul necunoştinţei pe cei ce Te laudă pe Tine cu credinţă. 


Stih: Sfinte sfinţite mucenice Foca, roagă-te lui Dumnezeu pentru noi. 


Prădând întăririle vrăjmaşului cu puterea minunilor, Sfinte mucenice Foca, pe cei 
mântuiţi i-ai adus Domnului ca nişte prăzi. 


Stih: Sfinte sfinţite mucenice Foca, roagă-te lui Dumnezeu pentru noi. 


Săgetăturile cele ce veneau asupra ta le-ai împins înapoi în inimile celor ce le 
trimiteau, iar tu, înțelepte, ai fost păzit nevătămat. 


Slavă Tatălui şi Fiului şi Sfântului Duh. 


Sfărâmat-ai Sfinte Foca capul balaurului, surpându-l vitejeşte cu puterea cea 
dumnezeiască a pătimirii tale celei tari. 


Şi acum şi pururea şi în vecii vecilor. Amin (a Născătoarei). 


Să roureze cerul veselie şi bucurie pe pământ, că pământul a dat acum veselie la 
înălțime pe însăşi Maica lui Dumnezeu. 

Cântarea a 6-a 
Irmos: Jertfi-voi Ție cu glas... 
Stih: Sfinte sfinţite mucenice Foca, roagă-te lui Dumnezeu pentru noi. 


Din noroiul şi din adâncimea necredinţei ai scos turma ta, mărite, pe care curăţind- 
o cu apa facerii de fii, o ai înălţat către lumina darului. 


Stih: Sfinte sfinţite mucenice Foca, roagă-te lui Dumnezeu pentru noi. 


Cel ce şi-a pus şederea cea înţelegătoare pe nor te-a mărit pe tine, Sfinte mucenice 
Foca, pentru ca să ajungi cu călătorie prin văzduh la cei ce ţi se roagă în primejdiile 
mării şi ale nevoii. 


Slavă Tatălui şi Fiului şi Sfântului Duh. 
Dezlegat-ai împleticirile minciunii şi cu legăturile adevărului ai legat limbile cele 


grăitoare de deşertăciuni, cugetătorule de Dumnezeu şi ai propovăduit în lume 
cuvântul credinţei. 


Şi acum şi pururea şi în vecii vecilor. Amin (a Născătoarei). 


Odrăslit-ai lumii Roada unirii celei nestricate, care se arată pricinuitoare de 
nestricăciune veşnică celor ce cu credinţă şi cu dragoste te cinstesc pe tine, Născă- 
toare de Dumnezeu. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se cu sângele cel curs prin milostivire din coasta Ta. 


Condac, glasul al 6-lea: 


Podobie: Plinind rânduiala cea pentru noi şi cele de pe pământ împreunându-le cu 
cele cerești, Te-ai înălțat întru slavă, Hristoase, Dumne-zeul nostru, nicidecum 
despărțindu-Te, ci rămânând nedeşertat şi strigând celor ce Te iubesc pe Tine: Eu 
sunt cu voi şi nimeni împotriva voastră. 


Ca un arhiereu ai adus jertfa, părinte şi mai pe urmă jertfă vie te-ai adus pe tine 
însuţi pentru Hristos Dumnezeu, mărturisind după lege, întărindu-te de la îngeri şi 

moartea voind, fiind împreună cu cei ce-ţi grăiesc ție: vino, Sfinte mucenice Foca, 
cu noi şi nimeni împotriva noastră. 


Cântarea a 7-a 

Irmos: In cuptorul persan tinerii lui Avraam, cu dorirea dreptei credinţe, mai 
vârtos decât cu văpaia focului fiind aprinşi, au cântat: Binecuvântat eşti, în Biserica 
slavei Tale, Doamne. 

Stih: Sfinte sfinţite mucenice Foca, roagă-te lui Dumnezeu pentru noi. 

Fiind pironit de dragostea lui Hristos, mucenice înțelepte, mulţimea chinurilor şi a 
îngrozirilor celor înfricoşătoare nu te-a clintit de la întărirea unirii şi a legăturii 
celei cu Hristos. 


Stih: Sfinte sfinţite mucenice Foca, roagă-te lui Dumnezeu pentru noi. 


Datu-ţi-ai sângele tău, mucenice, ca un prinos Celui ce Şi-a dat sângele Său izbă- 
vire pentru noi şi ai cântat grăind: Binecuvântat eşti, Dumnezeul meu şi Domnul. 


Slavă Tatălui şi Fiului şi Sfântului Duh. 

Prin bunătate lepădând greutatea pământească, dumnezeieştii Ingeri ai lui Hristos, 
din porunca Lui zburând, pe tine, pătimitorule, te duceau prin văzduh împreună cu 
dânşii, ca mai înainte pe Avacum. 

Şi acum şi pururea şi în vecii vecilor. Amin (a Născătoarei). 

Văzut-au îngerii, Născătoare de Dumnezeu, lucruri străine la naşterea ta: firea cea 
stricăcioasă a neamului celui din ţărână întoarsă iarăşi la locaşul cel nepieritor şi 
fără stricăciune şi către slava cea cerească. 

Cântarea a 8-a 

Irmos: Mâinile întinzându-şi... 


Stih: Sfinte sfinţite mucenice Foca, roagă-te lui Dumnezeu pentru noi. 


Având în sufletul tău neîncetat focul dragostei lui Hristos, Sfinte mucenice Foca, 
prea fericite, neoprit ai săvârşit călătoria către Dânsul prin chinuire. Prin aceasta 

dobândind ceea ce ai dorit, cânți împreună cu cetele cele fără de trup: Bine- 
cuvântaţi, toate lucrurile Domnului, pe Domnul. 


Stih: Sfinte sfinţite mucenice Foca, roagă-te lui Dumnezeu pentru noi. 

Pierit-au închinăciunile rătăcirii cele putrede ale elinilor şi au tăcut toate viclenirile 
înşelăciunii şi minciuna s-a vădit, căci pătimitorii lui Hristos cu cunoştinţă ade- 
vărată au propovăduit Inţelepciunea lui Dumnezeu cea ipostatnică. 

Stih: Sfinte sfinţite mucenice Foca, roagă-te lui Dumnezeu pentru noi. 

Fund încins cu puterea cea nebiruită a Sfântului Duh, ai arătat împotrivire nebiruită 
şi bărbăție neînfrântă, bătând război pentru turma ta, Sfinte mucenice Foca; şi 
biruind, împreună cu îngerii, lauzi pe Dumnezeul tururor. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Dar îndestulat ţi-a dăruit ţie Hristos, mucenice Foca pururea pomenite, care dai 
deopotrivă darurile minunilor tuturor celor ce cer de la tine şi neîncetat cântă: 
Binecuvântaţi toate lucrurile Domnului pe Domnul. 

Şi acum şi pururea şi în vecii vecilor. Amin (a Născătoarei). 

Fiul şi Cuvântul lui Dumnezeu, cel ce prin toate este Neapropiat din fire, Sălă- 
şluindu-Se întru tine, curată şi Imbrăcându-Se cu firea noastră, ca un Milostiv S-a 
arătat apropiat după trup şi S-a amestecat cu noi. Pentru aceea, cu multă dragoste te 
slăvesc, te cinstesc şi te laud pe tine, Preacurată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea înăl- 
țându-L pe Domnul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat; şi 
puterea focului a stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile Domnului, pe Domnul. 


Cântarea a 9-a 


Irmos: Hristos, Piatra cea netăiată... 

Stih: Sfinte sfinţite mucenice Foca, roagă-te lui Dumnezeu pentru noi. 


Bunătăţile tale cele purtătoare de lumină, avându-le ca un car cu chip de foc, cu- 
vioase, ai zburat către locaşurile cele cereşti, unde te-ai şi odihnit petrecând 
împreună cu cetele cele fără de trup. 


Stih: Sfinte sfinţite mucenice Foca, roagă-te lui Dumnezeu pentru noi. 


Cu curgerea dumnezeieştii înţelepciuni şi cu mulţimea cuvintelor ai risipit materia 
înşelăciunii şi sufletele celor bine credincioşi le-ai adăpat şi le-ai făcut roditoare de 
lucruri dumnezeieşti prin credinţă. 


Stih: Sfinte sfinţite mucenice Foca, roagă-te lui Dumnezeu pentru noi. 


In lupta nevoinţelor tale ai văzut Lumina cea mai presus de lumină, privirea cea 
înţelegătoare a Doritului tău Hristos Dătătorul de nevoinţe. Şi prin sfârşitul chi- 
nurilor te-ai nevoit să ajungi la această lumină, mucenice. 


Slavă Tatălui şi Fiului şi Sfântului Duh. 


Ca unul ce acum mai luminat vezi slava Ziditorului, roagă-te Lui pentru cei ce te 
laudă pe tine cu dragoste, Sfinte mucenice Foca, ca să-i împărtăşească de slava şi 
de luminarea Lui cea mai bună. 


Şi acum şi pururea şi în vecii vecilor. Amin (a Născătoarei). 


Iţi laud darul, Fecioară şi măresc slava ta, căci cu adevărat tu eşti Luminarea sufle- 
tului meu; cu adevărat şi Mângâierea tuturor robilor tăi care te cinstesc şi te laudă 
pe tine, Stăpână. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te slăvim. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credința dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 

Jertfă fără de sânge aducând tu lui Hristos, mucenice Foca, jertfă te-ai adus pe tine 
însuţi prin sânge, ierarhe îmbrăţişat de Dumnezeu. Drept aceea, petrecând cu bu- 
curie, adu-ţi aminte de cei ce săvârşesc cu credință dumnezeiasca şi de bine 
însemnătoarea ziua pătimiru tale, părinte. 


Sedelna Preasfintei Născătoare de Dumnezeu, glasul al 4-lea. Podobie: Degrab ne 
întâmpină pe noi mai înainte până ce nu ne robim când vrăjmaşii Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 
se luptă cu noi, ca să cunoască cât poate credința dreptmăritorilor, pentru 
rugăciunile Născătoarei de Dumnezeu, Unule, lubitorule de oameni. 


Ceea ce ai născut pe Făcătorul a toată lumea, ceea ce singură ai împodobit 
omenirea cu naşterea ta, Mireasă a lui Dumnezeu, mântuieşte-mă de cursele viclea- 
nului veliar şi mă întăreşte pe piatra voirilor lui Hristos, pe care L-ai Întrupat şi pe 
care roagă-L neîncetat pentru noi. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. Po- 
dobie: Degrab ne întâmpină pe noi mai înainte până ce nu ne robim când vrăjmaşii 
Te hulesc pe Tine şi ne îngrozesc pe noi, Hristoase, Dumnezeul nostru, pierde cu 
Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Inălţându-Te ai înălţat pe cei căzuţi odinioară; iar pe mine m-ai surpat cu Inălțarea 
Ta, o Lumina ochilor mei! Primeşte, Fiule, patima pentru noi de bunăvoie; rabdă 
Crucea, cuiele, buretele şi sulița, prin care ai dat darul nepătimirii. 

Imnografie 


Condacul Sfântului sfințit mucenic Foca, episcop de Sinope (22 septembrie): Ca 
pe un soare înţelegător al Bisericii de Dumnezeu luminat şi purtător de lumină te-a 
pus pe tine Stăpânul cel Preaînalt, mucenice, ca să luminezi mulţimea credincio- 
şilor. Că vieţuirea şi nevoinţele tale le-a primit ca un mir de bună mireasmă Cel ce 
Singur este Mult Milostiv. 


Condac la sărbătoarea aducerii moaştelor Sfântului sfințit mucenic Foca (23 iulie): 
Ca un arhiereu ai adus jertfa, părinte şi mai pe urmă jertfă vie te-ai adus pe tine 
însuţi pentru Hristos Dumnezeu, mărturisind după lege, întărindu-te de la îngeri şi 
moartea voind, fiind împreună cu cei ce-ţi grăiesc ţie: vino, Sfinte mucenice Foca, 
cu noi şi nimeni împotriva noastră. 


Troparul Sfântului sfințit mucenic Foca: Şi părtaş obiceiurilor şi următor scau- 
nelor apostolilor fiind, lucrare ai aflat de Dumnezeu insuflate, spre suirea privirii la 
cele înalte. Pentru aceasta, cuvântul adevărului drept învățând şi cu credinţa răb- 
dând până la sânge sfinţite mucenice Foca, roagă-te lui Hristos Dumnezeu să mân- 
tuiască sufletele noastre. 


Troparul Aducerii moaștelor Sfântului sfințit mucenic Foca (23 iulie) - Interpret 
Otilia Simeria: 
https://doxologia.ro/tropare/video-aducerea-moastelor-sfantului-sfintit-mucenic-foca- 


tropar 

Troparul Sfântului sfințit mucenic Foca, Episcopul de Sinope (22 septembrie) - In- 
terpret Otilia Simeria: 
https://doxologia.ro/tropare/video-sfantul-sfintit-mucenic-foca-episcopul-de-sinope-tropar 

Vieţile Sfinţilor - Pătimirea Sfântului sfinţit mucenic Foca, episcopul Sinopiei 
(+ 117) Q2 septembrie) 


În cetatea Sinopiei era un om numit Pamfil şi avea de soţie pe Maria. Aceştia au 
născut pe acest fericit Foca, care din tinereţe era plin de darul Duhului Sfânt; îi 
gonea pe diavoli din oameni şi tămăduia neputinţele. 


Ajungând la vârsta bărbatului desăvârşit, pentru viaţa lui cea îmbunătăţită, a fost 
ales episcop acelei cetăţi. 


Şezând pe scaunul său, păştea bine oile cele cuvântătoare, cu cuvântul şi cu lucrul, 
adăugind, spre nevoinţa sa, mai mari osteneli. Şi au fost arătate la toţi lucrurile lui 
cele bune, pentru care se proslăvea Tatăl cel Ceresc. 


A întors mulţi oameni de la rătăcirea lor şi pe păgâni de la închinarea către idoli i-a 
adus la cunoştinţa unuia Dumnezeu. 


lar când a vrut Domnul ca să-l învredniceasă, a înştiinţat pe robul său de această 
voie a sa prin vedenie, astfel: Un porumbel a zburat de sus, având în gura sa o 
cunună de flori, pe care punând-o pe capul fericitului, i-a grăit cu glas omenesc, 
zicându-i: "Acum s-a umplut paharul tău, care se cade a-l bea". 


Din această vedenie sfântul a cunoscut muncile cele ce erau să-i vină pentru 
Hristos. Iar noi, din aceasta cunoaştem plăcerea lui cea mare către Dumnezeu, că s- 

a învrednicit a fi încoronat din cer fiind în trup. Aşa iubeşte prea bunul Dumnezeu 
pe cei drepţi şi plăcuţi ai săi: îi încununează pe dânşii cu slavă şi cu cinste şi pune 
pe capetele lor coroană. Acest Sfânt Foca era mire ceresc după curăţia sa 
sufletească şi trupească, cu care cerul a vrut să se împreune, şi i-a pus lui cunună. 


Cununa aceea era cununa cea mai bună a cămării Mântuitorului, cu care avea să fie 
încoronat în veci, când se va veseli la nunta Mieluşelului. 


După acest semn prea slăvit, a fost prins şi chinuit pe timpul împărăției lui Traian 
(98-117) de către African. EI a silit mult pe sfânt să jertfească idolilor, dar sfântul, 
în locul acelora, a vrut a se aduce pe sine însuşi jertfă lui Dumnezeu. 


Și, după ce nu s-a supus mai marelui şi nu a dat lucrului făcut de mâini omeneşti 
cinstea aceea care se cuvine Unuia Dumnezeu care şade pe Heruvimi, atunci mai 
marele a poruncit ca legând pe sfânt la un lemn să-i rupă mădularele. Şi era trupul 
lui zdrobit de răni, şi rupt în bucăţi. Precum păsările răpitoare flămânde se gră- 
mădesc la vreun stârv şi îl rup mâncându-l, aşa rupeau muncitorii din trupul cel 
curat al pătimitorului lui Hristos. 


Însă el a răbdat cu vitejie şi a auzit un glas din înălţime întărindu-l şi aşa a biruit 
muncile pentru lisus, Cel ce I-a întărit pe el când pătimea, ca într-un trup străin; că 
nu şi-a cruțat trupul pentru mărturisirea Aceluia care nici sufletul nu l-a cruțat, ci 
L-a pus pentru noi pe Cruce. Suferințele grele şi pătimirea le socotea ca pe o 
răcorire a Raiului, pentru Hristos, Domnul Cel ce a pătimit pentru noi. 


Pentru că a suferit cu înlesnire robul Domnului, pentru dragostea dumnezeiască, şi 
de s-ar fi adunat din toată lumea asupra lui chinuitorii şi toate chinurile, el era gata 
să le rabde pe toate pentru iubitul său, zicând cu David: "Gata este inima mea, 
Dumnezeule, gata este inima mea" (Psalm 56, 10). 


Apoi, cei ce-l chinuiau l-au pus pe el pe o tigaie arsă în foc şi îndată tigaia s-a răcit, 
pentru că biruia duhovnicescul foc care ardea spre Dumnezeu în inima lui puterea 
focului celui simțit. El s-a arătat biruitor asupra tuturor muncilor la care a fost 
supus, că se arăta oastea cea îngerească şi lumina lui Dumnezeu cea nemăsurată, 
împrejurul lui. 


Și era în temniță luminat cu lumină cerească, în legături, veselit cu nădejdea 
cereştii mântuiri, în necazuri mângâiat de îngeri şi în bătăi întărit de lisus. 

lar după chinurile cele de multe feluri, îl aruncară într-o baie înfocată şi acolo, 
rugându-se, şi-a dat duhul în mâinile lui Dumnezeu şi s-a încoronat cu coroana 
biruinţei în Biserica celor ce dănţuiesc, iar trupul lui cel sfânt a fost îngropat de cei 
credincioşi cu cinste şi mai multe minuni se săvârşesc la mormântul lui. 

Vieţile Sfinţilor - Pomenirea Sfântului mucenic Foca (23 iulie) 


Sfântul mucenic Foca este unul din cei patru Foca pomeniţi de sinaxar. EI a trăit în 
Sinope, în zilele împăratului Traian, strălucind cu toate faptele bune şi cu petrecere 
neprihănită. Când a fost adus la eparhul African şi întrebat de acesta, el a mărturisit 
cu îndrăzneală credinţa în Domnul nostru lisus Hristos. Atunci eparhul African 
hulind pe Hristos şi chinuind pe Sfântul mucenic, s-a făcut cutremur mare şi fără 
de veste, căzând el împreună cu slujitorii lui, au rămas fără suflare. Văzând femeia 
lui această minune, s-a înfricoşat şi a rugat pe sfântul, care l-a înviat. 


După aceea, l-au dus la împăratul Traian şi mărturisind pe Hristos, a fost spânzurat, 
strujit, şi apoi băgat în var. Fiind pus într-o baie foarte fierbinte, şi astfel rugându- 
se, şi-a dat sufletul în mâna lui Dumnezeu. 

Sinaxar - Pomenirea Sfântului sfinţitului mucenic Foca, făcătorul de minuni 
(22 septembrie) 


In această lună (septembrie), în ziua a douăzeci şi două, pomenirea Sfântului 
Sfințitului mucenic Foca, făcătorul de minuni. 


Acest sfânt era fiul lui Pamfil şi al Mariei din cetatea Sinope, pe malul Mării 
Negre. Şi încă din fragedă vârstă făcea minuni mari cu darul Sfântului Duh. Şi a 
petrecut făcând minuni până la sfârşitul vieţii sale. 


I s-a arătat şi sfârşitul muceniciei ce era să vină, că a venit un porumbel şi a şezut 
pe capul lui şi i-a pus cununa, grăind omeneşte: "Pahar ţi s-a amestecat şi trebuie 
să-l bei”. Pe care pe deplin s-a învrednicit de l-a băut, în zilele împăratului Traian 
(către anul 101), luând sfârşit prin sabie şi prin foc. Şi după mutarea lui către 
Domnul a făcut multe minuni. 


Tot în această zi (22 septembrie) , pomenirea Sfântului Foca grădinarul. 


Acest sfânt era din Sinope, cetate veche şi vestită lângă Marea Neagră. Avea 
meşteşug grădinăria, la care ostenea şi lucra, şi ce agonisea avea mare grijă să-şi 
înfrumuseţeze sufletul. Pentru aceea nu s-a ascuns, ci s-a vădit ca o slugă adevărată 
a lui Hristos către ighemonul care era atunci. Şi venind ucigașii, au găzduit la casa 
celui pe care îl căutau. Primindu-i şi odihnindu-i i-a întrebat cine sunt şi cu ce 
trebuinţă au venit în cetatea lui? Aceia îi spuseră taina, ca ei căutau pe Foca, pentru 
a-l chinui. Şi dacă a auzit sluga Domnului acestea, făcându-şi gătirea mormântului, 
s-a vădit pe sine la cei ce-l căutau; iar lor li s-a făcut milă; dar el îi ruga să 
îndrăznească a înfăptui porunca pe care o aveau, şi tăindu-i capul, s-a adus curată 
jertfă înaintea lui Dumnezeu. 


Ar De Dr dr dr dr Dr dr d Dr Dr dr dr De de dr dr A de dr dr A A 


XP PP PP 0 E E IE IP IP 3 E E IE II IE E XX 


Ar fe Ar dr De dr de Dr De dr De Dr De dr dr De de Dr dr e De de dr fr A d 


XP PP 2 0 E E IE IP IP 3 3 IE IE II E E XX 


Sinaxar - Pomenirea aducerii moaştelor Sfântului sfinţitului mucenic Foca, 
episcop de Sinope (23 iulie) 


In această lună, în ziua a douăzeci şi treia, pomenirea aducerii moaştelor 
Sfântului Sfinţitului mucenic Foca, episcop de Sinope. 


Mutarea moaştelor sfântului sfinţitului mucenic Foca din Sinope la Constantinopol 
s-a petrecut în această zi de 23 iulie în anul 403 sau 404. Prăznuirea sa se face la 
data de 22 septembrie. 


Tot în această zi (23 iulie), pomenirea Sfântului mucenic Foca. 


Foca acesta nu este sfinţitul mucenic pomenit mai sus, nici Foca grădinarul, ci 
altul, al treilea cu acelaşi nume. Acesta a trăit în zilele împăratului Traian, stră- 
lucind cu toate faptele cele bune şi cu petrecere neprihănită. Când a fost adus la 
eparhul African şi întrebat de acesta, el a grăit cuvinte dumnezeieşti cu îndrăzneală 
şi a învăţat credinţa în Hristos. lar dacă a început African a huli pe Hristos şi a face 
rău sfântului, s-a făcut cutremur şi fără de veste căzând el împreună cu slujitorii 
zăcea fără suflare. Dar I-a înviat pe el sfântul căci îl ruga femeia lui. După aceea |- 
au dus la împăratul Traian şi, mărturisind pe Hristos, a fost spânzurat şi chinuit, şi 
rugându-se el şi-a dat sufletul la Dumnezeu. 

Arhid. Ștefan Sfarghie - Sinaxar - Aducerea moaştelor Sfântului sfinţit 
mucenic Foca; Sfântul sfinţit mucenic Apolinarie; Sfinţii mucenici Vitalie şi 
Valeria (23 iulie) 


Sfântul mucenic Foca este unul din cei patru Foca pomeniţi de sinaxar. EI a trăit în 
Sinope, în zilele împăratului Traian, strălucind cu toate faptele bune şi cu petrecere 
neprihănită. 


Când a fost adus înaintea eparhului African şi întrebat de acesta dacă este creştin, 
el a mărturisit cu îndrăzneală credinţa în Domnul nostru lisus Hristos. Atunci epar- 
hul African, hulind pe Hristos şi chinuindu-l pe Sfântul Foca, s-a făcut cutremur 
mare şi fără de veste, căzând el împreună cu slujitorii lui, au rămas fără suflare. 
Văzând femeia eparhului această minune, s-a înfricoşat şi s-a rugat sfântului, care 
l-a înviat pe African. 


După aceea, l-au dus la împăratul Traian, şi mărturisind Sfântul Foca pe Hristos, a 
fost spânzurat şi strujit, iar apoi băgat în var. Fiind pus într-o baie foarte fierbinte, 
mucenicul s-a rugat Domnului, apoi şi-a dat sufletul în mâinile Sale. 


Moaştele Sfântului mucenic Foca au fost mutate din Sinope, unde a fost episcop la 
Constantinopol, în ziua de 23 iulie 403 sau 404. 

Tot astăzi, Biserica Ortodoxă îi pomeneşte pe Sfântul mucenic Apolinarie, epi- 
scopul Ravenei, şi pe Sfinții mucenici Vitalie şi Valeria. 


Sfântul Apolinarie a fost sfințit episcop al Ravenei de însuşi Sfântul apostol Pavel, 
care l-a îndemnat să meargă acolo şi să propovăduiască Evanghelia lui Hristos fără 
teamă. 


Ajungând în cetate, Apolinarie a intrat în casa unui oarecare ostaş roman Irineu, 
căruia 1-a vorbit despre Hristos-Domnul, apoi i-a vindecat copilul care era orb. Vă- 
zând acestea, Irineu şi toată casa lui s-au botezat în numele Preasfintei Treimi. 


De asemenea, Apolinarie a vindecat o femeie ce se numea Tecla şi care era soția 
tribunului. Deci, însemnând-o cu semnul Sfintei Cruci, femeia s-a ridicat din patul 
durerii şi aşa tribunul şi toţi ostaşii din subordinea sa au crezut în Hristos. 


Sfântul Apolinarie, arhiereul lui Hristos, a păstorit Biserica timp de 28 de ani, o 
lună şi patru zile și a pătimit în 23 de zile ale lunii iulie, peste romani fiind stă- 
pânitor Vespasian (69-79 d.Hr.). 

Calendar Ortodox - Aducerea moaștelor Sfântului sfinţit mucenic Foca, 
Sfântul sfinţit mucenic Apolinarie, episcopul Ravenei; Sfinţii mucenici Vitalie 
şi Valeria (23 iulie) 


DOXOLOGIA « 


Aducerea moaștelor Sfântului mucenic Foca 


Aducerea moașştelor Sfântului mucenic Foca, episcopul de la Sinopi - Sfântul 
mucenic Foca a trăit în timpul împăratului Traian (98-117), fiind originar din 
orașul Sinope. Pentru viaţa virtuoasă a fost hirotonit episcop în Sinope. 


In timpul unei persecuții împotriva creştinilor declanşate de împăratul Traian, 
Sfântul Foca a fost prins, supus supliciilor şi în cele din urmă a primit moarte mar- 
tirică. 


Moaştele Sfântului sfințitului mucenic Foca au fost mutate din Sinope, unde a fost 
episcop la Constantinopol, în ziua de 23 iulie 403 sau 404. 


Sfântul sfinţit mucenic Apolinarie 


Sfântul Apolinarie a fost ucenic al Sfântului apostol Petru. EI s-a născut în cetatea 
Antiohiei. Sfântul Petru l-a luat pe Apolinarie cu sine din Antiohia, la Roma, unde 
l-a sfințit episcop al Ravennei. 


La Ravenna, Sfântul Apolinarie a intrat în casa soldatului roman Irineu, căruia 1-a 
vindecat fiul de orbire. Prin minunea aceasta, toată casa soldatului Irineu a crezut și 
s-a botezat întru Sfânta credinţă creştină. 

Sfântul Aplinarie a mai vindecat-o şi pe soția comandantului militar al cetăţii, bote- 
zând de asemenea şi toată casa lui. Apolinarie atunci, la rugămintea comandan- 
tului, s-a sălășluit în casa lui. 


În casa acestui comandant el a organizat o mică biserică, locuind şi învățând în ea 
timp de doisprezece ani. El acolo a predicat Cuvântul lui Dumnezeu şi a botezat 
mulțime de oameni. De multe ori a luat bătăi, schingiuiri și prigoniri de la mai ma- 
rii şi bătrânii păgânilor, dar mâna lui Dumnezeu l-a apărat şi l-a mântuit întot- 
deauna. 


La urmă a fost osândit la surghiun în Balcani, în Iliria. Corabia în care plutea spre 
Iliria a fost însă cuprinsă de furtună și a naufragiat, de pe ea pierind toţi în afară de 
Sfântul Apolinarie, trei clerici ai săi şi doi soldaţi. Soldaţii, văzând minunea scă- 
pării lor cu viață, au crezut în puterea Dumnezeului lui Apolinarie, au crezut şi s-au 
botezat. 


Sfântul Apolinarie atunci a mers şi a vestit Evanghelia în Balcani, coborând până 
la Dunăre. După aceea a mers în Tracia unde, în pofida cumplitelor prigoane şi 
obstacole, a predicat şi acolo Evanghelia Domnului. 


După trei ani de nevoinţe ale propovăduirii în Balcani, Sfântul Apolinarie a fost 
surghiunit înapoi în Italia. EI s-a întors la Ravenna, unde credincioşii s-au bucurat 
cu bucurie mare văzându-l că se întoarce viu. 


Auzind acestea, o necurată căpetenie şi sfătuitor al păgânilor i-a scris împăratului 
Vespasian despre Apolinarie, acuzându-l pe sfânt că este vrăjitor. Acest necurat 
bătrân l-a mai întrebat cu obrăznicie pe împărat dacă nu ar trebui ca mai marii Ra- 
vennei să-l omoare pe Apolinarie, ca oponent al zeilor lor. 


Împăratul a răspuns şi a zis că mai marii nu trebuie să facă una ca aceasta, ci să-l 
invite pe bătrân să jertfească idolilor, iar dacă nu vrea, să fie izgonit din cetate, 
împăratul a zis: „Nu este demn să vă răzbunaţi pe cineva din pricina zeilor, căci ei 
se pot răzbuna singuri pe duşmanii lor, dacă doresc. ” 


Dar în răspărul decretului imperial păgânii l-au atacat pe Sfântul Apolinarie şi l-au 
înjunghiat cu cuțite. Robul lui Dumnezeu a murit de pe urma acestor înjunghieri, 
iar sufletul lui a fost primit în împărăţia lui Dumnezeu. 


Moaştele Sfântului sfințit mucenic Apolinarie se odihnesc într-o biserică închinată 
lui din orașul Ravenna, din Italia. 

Tot astăzi, Biserica Ortodoxă sărbătoreşte pe Sfinţii mucenici Vitalie şi Valeria. 


XP PP 2 0 E E IE IP 3 3 3 IE IE II IE E E E XX 
XP PP PP 0 E E IE IP IP 3 E IE IE II IE E E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Tr fe de Dr De dr de Dr De dr de Dr De de dr De de dr de e De de dr fr A d 


XP PP 2 0 E IE IP 3 3 5 IE IE II E E XX 


Proloage - Sfântul, sfinţitul mucenic Foca, episcopul Sinopei şi Sfântul 
mucenic Foca, grădinarul (22 septembrie) 


Luna Septembrie în 22 de zile: Sfântul, Sfinţitul mucenic Foca, episcopul Sino- 
pei, şi Sfântul mucenic Foca, grădinarul. 


Biserica prăznuieşte astăzi doi Sfinţi mucenici, care poartă acelaşi nume. Unul este 
Sfântul Foca "făcătorul de minuni", iar celălalt este Foca "grădinarul". Și unul şi 
altul au trăit în acelaşi loc, în oraşul Sinope din Pont, dar cel dintâi a pătimit muce- 
nicia în vremea împăratului Traian (98-117), iar cel de al doilea, cu două veacuri 
mai târziu, pe vremea lui Dioclețian împăratul (284-305). 


2 o e 


Foca cel dintâi a fost făcător de minuni, cu darul Sfântului Duh, încă din tinereţe şi 
a petrecut, făcând minuni, până la sfârşitul vieţii sale. Pentru viaţa lui fără prihană 
a fost ales episcop al cetăţii Sinope şi păstorea bine turma sa, cu fapta şi cuvântul, 
întorcând pe mulți de la închinarea idolilor şi aducându-i la cunoştinţa lui Hristos. 


Iar, când a voit Dumnezeu să-l învrednicească de cununa mucenicilor, i s-a vestit 
aceasta printr-o vedenie. Că a venit un porumbel de i-a şezut pe cap şi i-a pus 
cununa, grăindu-i omeneşte şi zicând: "Pahar ţie s-a gătit şi trebuie să-l bei." Şi s-a 

împlinit aceasta în zilele împăratului Traian, tăiat fiind cu sabia, iar trupul lui fiind 
ars în foc. 


totii 
Celălalt Sfânt, Foca "grădinarul", avea grădina lui lângă mare şi, văzând ver- 
dețurile, îşi scotea hrana din munca sa şi ajuta pe săraci. Dar fapta bună, ca şi 
lumânarea aprinsă, nu poate a se tăinui. Şi s-a dus vestea despre el, despre 
milosteniile ce făcea şi despre lumina dreptei credinţe la care povăţuia, casa lui 
fiind pururea deschisă, ca o grădină plină de roadă a Duhului Sfânt, pe mulţi 
întorcând de la idoli. 


Deci era pe vremea când Dioclețian împăratul prigonea pe creştini, cu o urgie mai 
sângeroasă ca oricând. 


Cineva a şoptit către conducătorul locului: "Foca crede în Cel răstignit şi pe mulţi 
îi desparte de zeii noştri". lar dregătorul, auzind, îndată a trimis slujitori ca să ucidă 
pe robul lui Hristos şi mergând, căutau pe Foca să-l omoare. 


Deci, i-a întâlnit pe ei Foca şi i-a întrebat: "Pe cine căutaţi?" 
Și ei i-au zis: "Căutăm pe Foca”. 


Şi el le-a zis: "Veniţi la mine şi eu vă voi spune vouă de dânsul”. 


Și i-a primit în casa sa şi i-a ospătat din destul. Şi după ce s-au veselit bine de vin, 
Foca i-a întrebat: "Şi pentru ce pricină căutaţi pe omul acela?" 


lar ei i-au spus lui taina, zicând: "Ne-a trimis mai-marele să-l ucidem, că nu 
cinsteşte pe zei şi Celui răstignit se închină”. 


lar Foca a zis: "Rogu-mă vouă stăpânii mei, rămâneți până mâine în casa mea, 
mâncând şi bând, iar dimineaţa eu îl voi da vouă, că nimeni nu-l ştie ca mine, nu 
locuieşte departe de aici şi eu singur îl voi aduce şi-l voi da în mâinile voastre”. Iar 
ei, ascultând, dănţuiau în casa lui Foca, pe care-l căutau. 


Într-acea noapte, Foca şi-a gătit mormântul, rânduind toate cele de îngropare, a 
împărțit pe toate săracilor şi a petrecut noaptea în rugăciune. lar a doua zi, când |- 
au întrebat unde este Foca, el le-a zis: "Eu sunt Foca, pe care voi căutaţi să-l 
ucideţi. Eu sunt robul lui Hristos, care de idolii voi cei spurcați mă lepăd; deci, 
Omorâţi-mă". 

Iar ostaşii se sfiau să ucidă un om atât de bun şi hotărâră să plece, spunând că nu |- 
au găsit. 


Iar Foca îi ruga să-şi facă datoria, zicând: "Aşa îmi veţi face cel mai mare bine”. 
După multă şovăire, ostaşii împliniră porunca împărătească. 


Și, aşa, milostivul grădinar Foca, din dragoste pentru Hristos, a primit cununa 
muceniciei. 


Întru această zi, viaţa Sfântului Petru care a fost vameş (sec. VI) 


În părţile Africii era un vameş, anume Petru, foarte nemilostiv, care niciodată nu 
miluia pe săraci, nici cugeta la moarte, nici la bisericile lui Dumnezeu nu mergea, 
nici îşi pleca urechile sale către cei ce cereau milostenie. lar bunul iubitor de 
oameni Dumnezeu, Cel ce nu voieşte moartea păcătosului, ci se îngrijește de 
mântuirea tuturor şi, cu judecăţile pe care le ştie, pe fiecare îl mântuieşte, Acela şi 
cu Petru a făcut aceasta, după bunătatea Sa, şi l-a mântuit pe el, într-un chip ca 
acesta: 


Într-o vreme, şezând săracii şi scăpătaţii în uliţă, au început a lăuda casele celor 
milostivi şi a ruga pe Dumnezeu pentru dânşii, iar pe cei nemilostivi îi ocărau. 
Deci a ajuns cuvântul şi despre acest Petru, că este cu totul nemilostiv. Şi se 
întrebau unul pe altul: "Oare, luat-a cineva, cândva, vreo milostenie din casa lui 
Petru?" Şi toţi zicând că nimeni n-a luat de la dânsul ceva, s-a ridicat un sărac şi a 
zis: "Ce-mi veţi da mie şi eu voi merge acum şi voi scoate de la dânsul 
milostenie?" Și au făcut între dânşii rămăşag. 


Deci, mergând săracul, a stat la poarta casei lui Petru. lar, ieşind Petru din casă şi 
ducând la masa dregătorului un catâr încărcat cu pâine, 1 s-a închinat lui săracul, 
cel ce făcuse rămăşag cu tovarăşii săi, şi a început a cere milostenie, într-adins 
plângându-se. Iar el, neaflând piatră, a apucat o pâine şi a aruncat-o în cel sărac şi 
l-a lovit pe el în obraz şi s-a dus. Iar săracul, apucând pâinea, a mers la tovarăşii 
săi, zicând că din înseşi mâinile lui a luat pâinea aceasta. Şi a lăudat pe Dumnezeu 
că Petru este milostiv. 


Iar, după două zile, s-a îmbolnăvit vameşul, până s-a apropiat de moarte, şi s-a 
văzut într-un vis, pe sine fiind cercetat la o oarecare judecată şi faptele lui, 
punându-se în cumpănă: de o parte a cumpenelor stăteau nişte arapi întunecaţi şi 
răi, iar de cealaltă parte stăteau nişte bărbaţi luminoşi foarte şi frumoşi la chip. 
Deci, arapii, apucând toate faptele cele rele pe care Petru vameşul le făcuse din 

tinereţe şi în toată viaţa sa, le puneau în cumpănă, iar bărbaţi cei din lumină 
purtători nimic bun nu aflau din faptele lui Petru, ca să pună de cealaltă parte a 
cumpenii şi stau înfricoşaţi şi, nedumirindu-se, ziceau unul către altul: "Aşadar, noi 
n-avem nimic aici?" 


Atunci a răspuns unul dintre dânşii: "Cu adevărat nu avem nimic, fără numai o 
pâine pe care a dat-o lui Hristos, mai înainte cu două zile, dar şi aceea fără de 
voie". Deci, puseră pâinea aceea de cea parte a cumpenei şi îndată a tras cumpăna 
mai mult decât cealaltă. Atunci ziseră către vameş bărbaţii cei frumoşi la chip: 
"Mergi, sărace Petre, şi mai adaugă la pâinea aceasta, ca să nu te ia pe tine arapii 
cel Tăl şi să te ducă la munca cea veşnică”. 


Deci, venindu-şi în sine, Petru cugeta la cele ce văzuse şi a cunoscut că, nu 
nălucire, ci adevăr era visul, că a văzut toate păcatele ce făcuse din tinereţe, pe care 
acum le şi uitase, şi pe care arapii, adunându-le, le puneau în cumpănă. Şi zicea în 
sine Petru minunându-se: "Dacă o pâine, pe care am aruncat-o în fața săracului, 
atât de mult m-a ajutat pe mine, că nu m-au luat pe mine diavolii, cu cât mai mult 
milostenia cea multă, cu blândeţe şi cu osârdie făcută, va ajuta acelora care, fără de 
cruţare, îşi împart bogăţia lor la săraci." 


Şi de atunci s-a făcut mult prea milostiv, cât nici pe sine n-a voit să se cruţe. Deci, 
oarecând, mergând el la a sa vamă, ca vameş ce era, l-a întâmpinat un corăbier gol, 
care sărăcise la picioarele lui, cerea să-i dea lui o haină, ca să-şi acopere goliciunea 
trupului său, iar Petru, dezbrăcând de pe sine haina cea de deasupra, bună şi de 
mult preţ, i-a dat-o lui. lar corăbierul, ruşinându-se să umble într-o haină ca aceea, 
a dat-o pe ea la un negustor să o vândă. 


Deci, s-a întâmplat ca Petru, întorcându-se de la vama sa, a văzut haina aceea 
spânzurată în târg la vânzare, drept care s-a mâhnit foarte. Şi, mergând în casa sa, 
n-a gustat hrană, de mâhnire, ci a încuiat uşa cămării sale şi şedea suspinând şi 
tânguindu-se; şi gândind întru sine, zicea: "N-a primit Dumnezeu milostenia mea, 
n-am fost vrednic să aibă săracul pomenirea mea". Și aşa, mâhnindu-se şi 
suspinând, a adormit puţin. 


Şi iată a văzut pe un oarecare frumos la chip şi strălucitor mai mult decât soarele, 
având o cruce în jurul capului Său, îmbrăcat în acea haină, pe care el o dăduse 
corăbierului celui sărac. Şi L-a auzit pe EI, zicând către dânsul: "Ce plângi, 
întristându-te, frate Petre?" 

Iar el a răspuns: "Cum să nu plâng, Stăpânul meu, că pe cele ce dau săracilor, din 
acelea ce mi-ai dat mie, pe acelea ei iarăşi le vând în târg”. 


Atunci i-a zis lui Cel ce i Se arătase: "Oare cunoşti haina aceasta pe care Eu o 
port?" 


lar vameşul i-a răspuns: "Aşa, Stăpâne, o cunosc, că este a mea, cu care am 
îmbrăcat pe cel gol”. 


Zis-a lui Cel ce Se arătase: "Nu te mâhni, dar. lată, de când ai dat-o săracului, Eu 
am luat-o şi o port, precum mă vezi, şi-ţi laud buna ta schimbare, că M-ai îmbrăcat 
pe Mine, cel ce pier de frig”. 


Și, deşteptându-se din somn, vameşul a înţeles şi a început a ferici pe cei săraci şi a 
zis întru sine: "Dacă săracii sunt Hristos, viu este Domnul, nu voi muri până ce voi 
fi şi eu ca unul dintr-înşii”. 


Deci, îndată şi-a împărțit toate averile sale la săraci şi pe robi i-a slobozit şi numai 
un rob lăsându-și, i-a zis lui: "Vreau să-ţi spun ţie o taină, pe care să o păzeşti şi să 
mă asculți. Că de nu mă vei asculta pe mine şi de nu vei păzi aşezământul meu, să 
ştiu că la străini te voi vinde pe tine”. 


Iar robul i-a zis lui: "Pe toate cele ce-mi vei porunci stăpâne, dator sunt să le fac”. 
Şi Petru 1-a zis lui: "Să mergem în sfânta cetate, să ne închinăm mormântului celui 
făcător de viaţă, al lui Hristos şi acolo să mă vinzi pe mine la cineva din creştini şi 
preţul meu să-l dai săracilor şi tu singur slobod vei fi”. 


lar sluga aceea, mirându-se de străina socoteală a stăpânului său, n-a primit să-l 
asculte pe el şi i-a zis: "A merge cu tine în sfânta cetate, dator sunt, ca o slugă a ta, 
dar a te vinde pe tine, stăpânul meu, asta să nu fie şi nu voi face aceasta 
nicidecum”. 


Şi 1-a zis lui Petru lui, iarăşi: "De nu mă vei vinde pe mine, apoi eu te voi vinde pe 
tine la străini, precum mai înainte ţi-am zis ţie”. Şi au mers la Ierusalim. 


Şi, închinându-se la Sfintele Locuri, a zis iarăşi către slugă: "Vinde-mă pe mine, iar 
de nu mă vei vinde tu, apoi eu te voi vinde la barbari, în robie grea". Deci sluga, 
văzând gândul cel neschimbat al stăpânului său, l-a ascultat pe el, măcar că nu 
voia. Şi, aflând pe un cunoscut al său, om de Dumnezeu temător, faur de argint cu 

meşteşugul, anume Zoil, i-a zis lui: "Ascultă-mă, frate Zoil, cumpără de la mine un 
rob bun". 


Iar argintarul i-a zis lui: "Frate, să mă crezi că am sărăcit şi nu am ce să dau pentru 
dânsul”. 


Zis-a lui, iarăşi, sluga vameşului: "Să iei împrumut de la cineva, bani şi să-l 
cumperi pe el, că este foarte bun şi te va blagoslovi Dumnezeu pentru dânsul". 


Deci, crezând cuvintele lui, Zoil a luat de la un prieten treizeci de galbeni şi a 
cumpărat cu ei pe Petru de la slugă lui, neştiind taina aceasta, că Petru este stăpânul 
slugii sale. Deci, sluga aceea, luând preţul pentru stăpânul său, s-a dus la 
Constantinopol, nespunând nimănui ceea ce făcuse, şi preţul acela l-a împărțit la 
săraci. 


Iar Petru slujea lui Zoil lucrând ceea ce mai înainte nu se obişnuise, făcând uneori 
slujba bucătăriei, alteori curățind gunoiul din casa lui Zoil, ori săpând pământul în 
grădină sau cu alte slujbe şi pătimiri muncindu-şi trupul său, smerindu-se fără de 
măsură. Deci, văzând Zoil că s-a blagoslovit casa lui din pricina lui Petru, precum 
oarecând casa lui Putifar din pricina lui Iosif, şi că bogăţia 1 se înmulţise, l-a iubit 
pe Petru şi se ruşina văzându-i nemăsurată lui smerenie. 


lar odată i-a zis lui: "Frate Petre, vreau să te slobozesc pe tine şi, apoi, aici, ca pe 
un frate să te am". lar el n-a voit să fie slobod, ci ca un rob voia să-i slujească lui. 
Și puteai să-l vezi, de multe ori, batjocorit de celelalte slugi, iar uneori şi bătut, şi 
în multe feluri ocărât, iar el pe toate acestea, le răbda, tăcând. 


Iar într-o noapte, Petru a văzut, în vis, pe Cel în chip de soare, Care i Se arătase lui 
în Africa, purtând haina lui. Acela ţinea treizeci de galbeni în mâinile Sale, şi a zis 
către dânsul: "Să nu fii mâhnit, frate Petre, că Eu ţi-am primit preţul tău, dar să 
rabzi până la vremea, când vei fi cunoscut". 


lar după câţiva ani, au mers oarecare vânzători de argint, din părțile Africii, la 
Sfintele Locuri, ca să închine. ŞI i-a chemat pe dânşii Zoil, stăpânul lui Petru, în 
casa lui, la ospăț. Şi, când ospătau ei, au început a cunoaşte pe Petru şi unul altuia 
ziceau: "Cât mai seamănă omul acesta cu Petru vameşul”. 


Iar Petru, înțelegând aceasta, îşi ascundea faţa sa, ca nu cu totul să fie cunoscut. 
Insă ei l-au cunoscut bine şi au început a zice către cel ce-i chemase pe ei: "Kir 
Zoil, avem să-ţi spunem ţie un lucru. Să ştii că mare om ai în casa ta, slujindu-ți ţie, 

căci, într-adevăr, acesta este Petru, care avea mare putere în Africa şi pe mulți robi 
ai săi 1-a slobozit. Ci, sculându-ne, să-l luăm pe el, că mult s-a întristat dregătorul 
pentru dânsul, încă şi acum se mâhneşte din pricina lui”. 


lar Petru, stând afară, a auzit aceste cuvinte ale lor şi, punând în pământ blidul pe 
care îl aducea, a alergat la poarta cetăţii, vrând să fugă, iar portarul curţii aceleia 
era mut şi surd din naştere şi numai prin semne închidea şi deschidea poarta. Deci, 
grăbindu-se să iasă robul lui Dumnezeu, a zis mutului: "Ție îţi grăiesc, în numele 
Domnului nostru lisus Hristos, deschide poarta degrabă”. 


lar mutul a grăit: "Aşa, stăpâne, degrabă voi deschide". Şi îndată i-a deschis lui şi a 
ieşit. Deci, venind mutul la stăpânul său, a grăit înaintea tuturor şi toţi cei ai casei 
s-au mirat, auzindu-l pe el grăind. Şi sculându-se, căutară pe Petru şi nu l-au aflat. 


Și le zicea mutul: "Vedeţi că poate a fugit, că mare rob al lui Dumnezeu este. Că 
atunci, când a venit la poartă, mi-a zis mie aşa: "În numele Domnului lisus Hristos 
îți zic ţie: deschide-mi." Şi îndată am văzut ieşind din gura lui că o văpaie care s-a 
atins de gura mea şi am grăit". 


Deci, sculându-se, toţi alergau în urma lui, dar nu l-au ajuns şi, căutându-l 
pretutindeni cu de-amănuntul, nu l-au aflat. Atunci s-a făcut jale mare pentru 
dânsul, că n-au ştiut că este un atât de mare rob al lui Dumnezeu şi au proslăvit pe 
Dumnezeu că are mulţi asemenea robi ai Săi ascunşi în lume. lar Petru, fugind de 
omeneasca slavă, se ascundea prin neştiutele locuri, până la mutarea sa cea către 
Domnul, Căruia Se cuvine slavă în veci. Amin. 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Xp XP XP IP IP E E 2 PP IP 3 3 E E 0 E IP IP E IE IP e XXX 


Ar fe Ar dr De dr de Dr De dr dr Dr De de dr De de dr dr e de de dr A d 


Proloage - Minunea Sfântului Foca (22 iulie) 


Întru această zi (22 iulie), minunea Sfântului Foca. 


Spunea un credincios din Pont că, Zinon cel tare a fost prins de duşmani, pe vre- 
mea lui Masalmia, care l-au legat în lanţuri, cu mâinile la spate. 


Deci, zăcând pe pământ, Zinon s-a rugat, zicând: "Sfinte mucenice Foca, miluieşte- 
mă şi mă izbăveşte de primejdia aceasta şi de legături." 


Și, de mâhnire, îndată a adormit. Şi a văzut pe Sfântul Foca, atingându-se de el şi 
zicându-i: "Te iartă pe tine, lisus Hristos." 


Apoi, îndată, deşteptându-se, s-a aflat dezlegat din legăturile de fier şi a scăpat ne- 
vătămat. 


Și, ducându-se la casa sa, a prăznuit minunea Sfântului Foca. 

Și, încă şi acum, Sfântul Foca are dar de la Dumnezeu să apere pe toţi cei care-l 
cheamă pe el, cu credinţă, întru ispite şi în primejdii, pe pământ şi pe mare. Că 
proslăveşte Hristos, Dumnezeul nostru, pe cei ce-L proslăvesc pe EI. 

Sfântul Nicolae Velimirovici - Proloagele de la Ohrida din 22 septembrie 


Pomenirea Sfântului sfinţitului mucenic Foca, episcopul Sinopei 


Sfântul Foca încă din tinereţile lui s-a deprins cu toată creştineasca virtute. Ca 
episcop al cetăţii lui de baştină, adică al Sinopei cea de lângă Marea Neagră, el a 
întărit credinţa adevăraţilor credincioşi cu pilda vieţii şi cu dumnezeieştile cuvinte 
ale gurii lui, scoțând pe mulţi închinători la idoli din întunericul barbariei şi adu- 
cându-i la adevărata credinţă, a lui Hristos. Pentru aceasta păgânii cei cu inimi în- 
vârtoşate I-au urât de moarte pe Sfântul Foca. 


Acesta a văzut printr-o vedenie dăruită lui de la Domnul că va lua moarte muce- 
nicească: o turturea albă a venit şi s-a aşezat pe capul lui, purtând în cioc o cunună 
de flori minunate, pe care apoi a aşezat-o pe capul lui. 


Sfântul Foca a auzit şi un glas, care a zis: „lată paharul plin şi băutura amestecată, 
iar tu ai să-l bei pe acesta!" 


De la această vedenie plăcutul lui Dumnezeu a înţeles că în curând moarte muce- 
nicească pentru mărturisirea lui Hristos Domnul va lua. El nu s-a temut, ci cu 
mulțumită şi recunoştinţă faţă de Dumnezeu s-a încins pentru calea muceniciei 
gătită lui. 

La scurtă vreme, un anume principe, Africanus, l-a chemat pe Sfântul Foca la an- 
chetă, supunându-l după aceea unor torturi bestiale. Torţionarii l-au bătut cu 
sălbăticie şi 1-au umplut tot trupul de răni. Apoi, ţinându-l o vreme în temniţă, l-au 
aruncat în apă clocotită, unde viteazul oştean al lui Hristos şi-a dat sfântul lui suflet 
şi s-a sălăşluit astfel întru bucuria Domnului său. 


Sfântul sfințit mucenic Foca a luat cununa veşnicei slave în timpul domniei împă- 
ratului 'Traian. 


Pomenirea Sfântului proroc lona 


Acest sfânt prooroc a trăit cu mai bine de opt sute de ani înainte de Hristos. Sfânta 
Tradiţie zice că el a fost fiul văduvei din Sarepta Sidonului, pe care prorocul Ilie 1- 
a înviat din morți. 


Prin aceea că a fost înghiţit de o balenă uriaşă [un chit] în al cărei pântece a stat trei 
zile şi trei nopţi, el a închipuit cele trei zile pe care le-a stat Mântuitorul Hristos în 
mormânt şi prin ieşirea lui din pântecele chitului, el a închipuit învierea Domnului 
nostru Hristos din morţi. 


Toate cele privitoare la acest minunat prooroc al lui Dumnezeu se află scrise în 
Cartea prorocului lona din Sfânta Scriptură a Vechiului Testament. 


Pomenirea Sfântului mucenic Foca, grădinarul 


Acest Sfânt Foca a fost compatriotul Sfântului sfințit Foca pomenit tot întru 
această zi [vezi mai sus]. 


EI a avut o grădină în cetatea Sinope de la Marea Neagră, pe care o cultiva cu 
mâinile lui. El miluia pe toţi trecătorii cu roade din grădina lui, iar sufletele 
aceloraşi le miluia cu cuvântul lui Dumnezeu. 


Dar un anume dregător prigonitor al creştinilor, auzind de el şi de faptele lui, a 
trimis acolo soldaţi care să îl ucidă. 


Sfântul Foca i-a primit pe soldaţi cu atâta ospitalitate neprefăcută, încât aceştia nu 
au mai avut curajul să împlinească crima poruncită. Dar Sfântul Foca nu i-a lăsat, 
ci i-a convins să-şi ducă misiunea până la capăt. La locul uciderii lui, deasupra 
sfintelor lui moaşte făcătoare de minuni, s-a ridicat o Sfântă biserică purtând 
hramul numelui lui. 

Sfântul Foca este cu deosebire cinstit de marinari, iar ajutorul lui îl cheamă toți cei 
care călătoresc pe mare. 


Sfântul mucenic Foca, grădinarul a luat mucenicia la anul 320. 
Pomenirea Sfântului cuvios Cosma de la Mânăstirea Zografu 


Sfântul Cosma se trăgea dintr-o familie nobilă din Bulgaria. Când părinţii lui au 
voit să-l însoare, Sfântul Cosma s-a refugiat la Muntele Athos. 


El a fost sihastru şi mare făcător de minuni. El s-a nevoit cu toate nevoinţele 
pustniceşti într-o peşteră de lângă Mânăstirea Zografu. 


Preasfânta Născătoare de Dumnezeu s-a arătat lui, nu numai o dată. 

EI este cunoscut ca cel mai mare ascet şi făcător de minuni dintre Părinţii zografiți. 
Vestita chilie în care s-a nevoit în tăcere Sfântul Cosma, biruind acolo toate căpe- 
teniile diavoleşti există şi astăzi, în partea de nord-vest a Sfintei Mânăstiri Zografu. 
Fiind plin de harul Duhului Sfânt al străvederii, el a arătat evenimente de la mari 
depărtări de timp şi spaţiu. 

EI a adormit întru bătrâneţi adânci, în douăzeci şi două de zile ale lunii septembrie 
din anul 1323, strămutându-se, după o viaţă plină de lupte duhovniceşti încununate 
de biruinţă, la cereştile locașuri ale bucuriei Domnului Hristos. 


Pomenirea Sfântului Petru cel milostiv 


Acesta a fost un plăcut al lui Dumnezeu care s-a nevoit şi s-a săvârşit în veacul al 
şaselea (Vezi Cugetarea dintru această zi). 


Pomenirea Sfântului lona, presbiterul 


Acest Sfânt lona a fost tatăl Sfântului Teofan, scriitorul de canoane şi al Sfântului 
Teodor, scrisul. 


El a fost făcător de minuni şi s-a săvârşit către Domnul la Mânăstirea Sfântului 
Sava cel sfințit, în veacul al nouălea. 


Cântare de laudă la Sfântul proroc Iona 

O, cetate a Ninivei! Tu colcăi de păcat, 
Iar Domnul pe Ilona trimite să te vindece pe tine! 
Dar lona nu vrea, fuge, de Domnul se ascunde. 


Ci unde vrei tu, lona, de la Domnul să fugi? 
Iona adoarme, şi-n timpul somnului lui 
Furtună mare Domnul ridică. 

Domnul nu se grăbeşte, ci la timp potrivit, 
EI pe tine te află, proroce Ilona! 


Izbit fiind de valuri, de chit înghițit, 

Tu strigi: "O, de Cine am fugit? 

Indrăznit-am eu, vierme iar nu om, ca să fug de Cel 
De Care nimeni nu se poate ascunde!" 


Domnul pe Ilona bate dar îl şi miluieşte, 

Și prin a Lui Providenţă îl proslăveşte în veci. 

Tu ninivitenilor, Proroace, să le proroceşti n-ai voit, 
Dar printr-a chitului pedeapsă silit eşti acum 

Lor să li-L vesteşti pe Hristos Cel Veşnic! 


Nu voieşti cu cuvinte? Vesti-L-vei deci prin fapte, 
Vesti-vei aşadar a omului moarte şi înviere! 


Ale tale fapte, lona Proroace, nu vor pieri nicicând, 


Și prin a ta pildă Domnul pururea oamenilor va grăi. 


EI prin tine pururea arăta-va a Domnului mare milă 
Care te-a mântuit pe tine, şi cetatea Ninive. 


Prin tine arăta-se-va puterea pocăinţei 
Și a lui Dumnezeu iertare. 


Ție ţi-a părut rău de un vrej ce s-a uscat, 
Iar Domnul ţi-a arătat cu cât mai mult 
Ii este Lui milă de oameni. 


Pentru rugăciunile Sfântului prooroc lona, 
Mult îndurate Doamne, 
Izbăveşte-ne pe noi de iadul cel de veci! 

Cugetare 


Când omul simte fără putinţă de tăgadă mila lui Dumnezeu asupra lui, el este 
uimit, ca trezit dintr-un somn urât şi îi este ruşine de orbirea lui în faţa marii 
milostiviri a lui Dumnezeu. 


În vremea împăratului Iustinian era mai mare peste strângătorii de impozite din 
Africa un anume Petru, bărbat foarte bogat, dar foarte rău şi nemilostiv. Cer- 
şetorii se plângeau mereu că nu au văzut niciodată măcar un bănuţ de la acest 
Petru. 


Odată unul dintre ei a pus rămăşag că îl va face pe Petru să-l miluiască şi fără 
să vrea. EI atât de mult s-a ţinut de el cerşind în urma lui, încât de mânie, Petru 
I-a lovit cu ce a avut la îndemână, iar la îndemâna atunci a avut o pâine. 


Bucuros, cerşetorul a luat pâinea şi a fugit, îndată după aceea Petru a căzut 
greu bolnav şi a avut o vedenie: se făcea că îl interoghează sălbatic diavolii din 
iad. Se afla acolo şi o balanţă. Pe unul din talerii acelei balanţe diavolii 
îngrămădeau păcatele lui Petru, iar celălalt taler stătea gol, ridicat în sus. 


In jurul talerului gol plângeau îngerii, căci nu puteau afla nici măcar o singură 
faptă bună care să echilibreze măcar un pic balanţa vieţii lui Petru. 


Unul dintre îngeri a zis: "Nu avem decât pâinea cu care l-a lovit mânios, 
alaltăieri, pe acel cerşetor.» 


Îngerii au pus acea pâine pe cântar şi pâinea a biruit greutatea păcatelor lui 
Petru. 


Terminându-se vedenia, Petru şi-a zis: "Cu adevărat, nu vedenie, ci adevăr 
dievea văzut-am eu acum, căci toate păcatele din copilăria mea şi până acum s- 
au perindat sub ochii mei. lar dacă acea pâine pe care am aruncat-o cu mânie în 
cerşetor a avut atâta putere, oare câtă putere nu vor avea milosteniile pe care le 
voi face de bună voie, cu dragă inimă şi din toate puterile mele?» 


De atunci înainte Petru s-a făcut cel mai milostiv bărbat din cetate. EI şi-a 
împărțit toate averile săracilor şi s-a vândut pe sine rob pentru treizeci de galbeni 
de aur. 

Dar şi pe aceştia i-a împărţit ca milostenie la săraci, întru Numele lui Hristos. 
De atunci el s-a numit Petru cel milostiv. 


Luare aminte 


Să luăm aminte la mânia lui Dumnezeu împotriva Regelui losafat (II Paralipomena 
18-20): 
e Lacum Iosafat s-a aliat cu idolatrul Regele Ahab şi aproape că a pierit; 
e lLacumels-a aliat şi cu Regele Ohozia şi iarăşi a suferit pierderi mari; 
e La cum Domnul nu voieşte ca cei credincioşi să se unească cu 
necredincioşii. 


Predică despre Duhul Sfânt Domnul, Mângâietorul 


Şi Eu voi ruga pe Tatăl şi alt Mângâietor vă va da vouă, ca să fie cu voi în veac 
(Ioan 14: 16). 


Fraţilor, acolo unde este iubire, poruncă nu mai există. Rugămintea ia locul 
poruncii, între cei care au dragoste unul faţă de celălalt, rugămintea are o putere 
mai mare decât o are porunca între cei care nu se iubesc. 


Sfântul Proroc Isaia numeşte Sfânta Treime Mare Sfat (Isaia 9: 5), iar pe Fiul 
întrupat al lui Dumnezeu înger de Mare Sfat - adică, Vestitor. 


Dar ce legătură are acest Sfat cu unitatea din sânul Treimii? Dar omul însuşi unul 
singur este şi totuşi zicem că el se sfătuieşte cu sine însuşi. Căci mintea omului o 
întreabă pe voinţa lui: "Poţi tu aceasta?" Apoi o întreabă pe inima omului: "Voieşti 
tu aceasta?" Apoi voinţa şi inima omului împreună o întreabă pe mintea lui: "Ştu tu 
cum să facem noi ca să dobândim aceasta?" Şi cu toate acestea omul care se 
sfătuieşte astfel cu sine este unul singur, o singură persoană. 


Desigur, nu am adus aici decât o comparaţie palidă şi plină de eroare a modului în 
care are loc Sfatul din sânul Sfintei Treimi, căci între Persoanele Sfintei Treimi nu 
există ignorare a voii Uneia din partea Celorlalte Două, nici subordonare a 
Vreuneia față de Cealalte Două, ci deplină armonie şi egalitate domneşte între 
Persoanele Sfintei Treimi. Ceea ce voieşte Tatăl, imediat voiesc şi Fiul şi Duhul 
Sfânt. 


Și alt Mângâietor vă va da |Tatăl] vouă. Să observăm cu câtă siguranţă ne grăieşte 
nouă Fiul lui Dumnezeu! Este siguranța Aceluia care ştie că orice va cere sau va 

sfătui să se facă se va şi împlini grabnic şi va fi şi binecuvântat de Marele Sfat al 
Sfintei Treimi! 


Tatăl va voi să trimită, iar Duhul va primi cu bucurie să fie trimis! Fiul lui 
Dumnezeu nu zice: Mă voi ruga Tatălui Meu ca să vă trimită şi cred că vă va 
trimite. Ci El zice: Mă voi ruga Tatălui Meu ca să vă trimită şi EI vă va trimite: Eu 
voi ruga pe Tatăl şi alt Mângâietor vă va da vouă, ca să fie cu voi în veac. Prin 
aceste cuvinte se descoperă deplina egalitate a Fiului cu Duhul Sfânt. 


Cu alte cuvinte Domnul zice: Tatăl vă va trimite vouă alt Mângâietor, egal în 
putere cu Mine, De o fiinţă cu Mine şi de Aceeaşi Cinste cu Mine. El puternic este 
ca să lucreze pentru Mine în modul Lui propriu, potrivit însuşirilor Lui de Persoană 
Dumnezeiască, care sunt doar ale Lui, diferite de însuşirile Persoanei Mele, care 
sunt Fiu. 


O, fraţilor, oare vedem noi cum lucrează tainic mântuirea noastră Persoanele 
Cele Nedespărţite ale Sfintei Treimi? Oare vedem noi ai Cui suntem? Oare 
vedem noi care este cinstea noastră, de câtă onoare suntem noi învredniciţi, noi 
cei muritori şi plini de păcate? 


O, prea cinstită şi Preaslăvită Treime Sfântă Doamne, miluieşte-ne şi ne mân- 
tuieşte pe noi păcătoşii, Căci noi numai ie Unuia ne închinăm şi pe Tine Te 
Slăvim în veci. Amin. 

Sfântul Nicolae Velimirovici — Proloagele de la Ohrida - Pomenirea Sfântului 
sfinţit mucenic Foca (22 iulie) 


În această zi se prăznuieşte mutarea cinstitelor moaşte ale Sfântului Foca din Pont 
la Constantinopol, mutare ce a avut loc pe la anul 404. 


Sărbătoarea muceniciei sfântului se prăznuieşte în douăzeci şi două de zile ale lunii 
septembrie, zi în care se face pomenire de viaţa şi de martiriul lui. 


Dar şi astăzi prăznuieşte Biserica o minune a sfântului. Arabii au luat prizonier un 
bărbat pe nume Pontinus. Ei l-au legat în obezi, i-au legat mâinile la spate şi l-au 
lăsat într-un loc, să moară. Zăcând cu faţa la pământ şi neputând face nici cea mai 
mică mişcare, Pontinus a strigat: „O, Sfinte sfinţite mucenice Foca, ai milă de mine 
şi mă mântuieşte!" 


Strigând acestea el a adormit, iar în vis Sfântul sfințit Foca, mucenicul s-a apropiat 
de el, I-a atins la mână şi i-a zis: Te iartă pe tine Domnul şi Dumnezeul nostru 
Iisus Hristos! 


Când Pontinus s-a trezit, el s-a aflat slăbit din legături. EI s-a ridicat şi a plecat spre 
casa lui. 

23 iulie (4 august) - Mutarea moaştelor Sfântului sfințitului mucenic Foca 
(episcopul) din Sinope la Constantinopol 


Sfântul sfinţit mucenic Foca a fost episcop în Sinope (astăzi pe ţărmul turcesc al 
Mării Negre) şi a murit ca un martir în anul 117, în timpul persecuției împotriva 
creştinilor declanşate de împăratul Traian (98-117). Unele surse spun că a fost lăsat 
să moară într-o baie încinsă. 


Sfântul Foca este sărbătorit la 22 septembrie după calendarul bisericesc gregorian 
(Biserica Ortodoxă Română) şi cu 13 zile mai târziu, la 5 octombrie, după calen- 
darul bisericesc iulian (Biserica Ortodoxă Rusă). 


La 23 iulie (respectiv, 4 august), ortodocşii pomenesc mutarea moaştelor Sfântului 
mucenic Foca din Sinope, cetatea în care s-a născut şi a fost episcop, la Cons- 
tantinopol (fosta capitală a Imperiului Roman de Răsărit şi a Imperiului Bizantin, 
Istanbulul de astăzi, numele original: Bizanţ). 


Strămutarea moaştelor a fost decisă după numeroase tămăduiri şi minuni săvârşite 
la mormântul din Sinope. 


Moaştele sfântului mucenic au fost strămutate la Constantinopol în ziua de 23 iulie 
a anului 403 sau 404, potrivit Bisericii Române. 

Biserica Rusă consideră, însă, că era o zi de 22 iulie. Din acest motiv, între cele 
două calendare bisericeşti există un decalaj de doar 12 zile (nu de 13, cum este fi- 
resc). 


Cei mai mulți dintre creştinii ortodocşi din Republica Moldova se conduc de 
calendarul bisericesc iulian (rusesc) şi sărbătoresc la 4 august aducerea moaştelor 
Sfântului Foca. Totodată, în această zi este cinstit şi un alt sfânt cu numele Foca. 


Creştinii basarabeni dau o mare importanţă acestei sărbători (4 august), chiar mai 
mare decât zilei de pomenire a Sfântului Foca (5 octombrie). În ziua de 4 august, 
oamenii sunt foarte prudenţi cu focul, gospodinele preferă să nu gătească, existând 
credința populară că cei împovăraţi de păcate se pot frige. 


De menţionat că nu doar românii asociază numele sfântului cu focul (Foc - Foca). 
Acelaşi lucru îl fac şi creştinii ortodocşi ruşi, care, de asemenea, îl consideră 
protector al pompierilor şi în caz de incendii. 


In primele secole creştine, Sfântul Foca era considerat mai ales protector al mari- 
narilor şi în caz de înec. 


Sinaxarele vorbesc despre trei sfinți mucenici cu numele Foca - “episcopul”, 
"erădinarul" (tot din Sinope) şi un al treilea, care a “strălucit cu toate faptele cele 
bune” şi a fost martirizat prin spânzurare pe vremea împăratului Traian. "Epis- 
copul" şi "grădinarul" sunt pomeniţi toamna, în ziua menţionată. 


Despre Sfântul mucenic Foca “grădinarul” se spune că şi-a săpat singur mor- 
mântul, chiar în grădina casei sale, în noaptea în care 1-a adăpostit pe ostaşii trimişi 
să-l execute. 


lată cum este povestită întâmplarea în sinaxare: 


“Sfântul mucenic Foca a trăit în Sinope, în timpul împăratului Traian. Auzind 
dregătorul cetății Sinope că Foca se închină lui Hristos, a trimis ostaşii să-l ucidă. 


Văzându-i, din grădină, trecând pe uliţă, Foca i-a strigat: “Pe cine căutaţi?”. 
Ostaşii au răspuns: “Căutăm pe Foca!” 


Mucenicul, înțelegând că i s-a apropiat sfărşitul pământesc, le-a zis: “Veniţi la mi- 
ne şi eu vă voi spune unde îl găsiţi, îl cunosc foarte bine”. 

I-a primit în casa lui şi i-a ospătat din belşug. La masă, dialogul a continuat: 

- Şi pentru ce pricină căutați pe omul acela? 

- Ne-a trimis mai marele să-l ucidem pentru că este creştin! 

- Rogu-vă, stăpânii mei, rămâneți până mâine în casa mea, veselindu-vă, mâncând 
şi bând, iar dimineaţa eu îl voi da vouă, că nimeni nu-l cunoaşte ca mine. Singur îl 
voi aduce şi-l voi da în mâinile voastre. 


În acea noapte, mucenicul Foca n-a dormit deloc, s-a dus în grădină, a mângâiat 
pentru ultima dată florile, şi-a săpat apoi mormântul, a împărțit haine şi mâncare 
săracilor, s-a rugat, iar dimineaţa, când ostaşii l-au întrebat unde este Foca, le-a 
răspuns: “Eu sunt!” 


Cutremuraţi, aceştia, deşi nu le venea să creadă, au împlinit porunca dregătorului 
păgân.” 


(Publicat de Eleonora Lisnic - marți, august 03, 2010) 

Arhim. Mihail Daniliuc - Sfinţii mucenici Foca și focul iubirii pentru 
Mântuitorul Hristos 


27 iul, 2021 


An de an, în ziua de 23 iulie pomenim mutarea, de la Sinope la Constantinopol, a 
cinstitelor moaşte ale Sfântului sfințit mucenic Foca, episcopul cunoscutei cetăți 
din Pont, ucis din porunca împăratului Traian. Acesta mai are o zi de prăznuire, cea 
a martirajului său, la 22 septembrie. 


In aceeaşi zi de septembrie se face pomenirea unui alt Sfânt mucenic Foca, tot lo- 
cuitor al anticei aşezări Sinope, martirizat cu o sută de ani mai târziu, din porunca 
crudului împărat Dioclețian. 


Nu sunt singurii sfinți cu acest nume: în 15 aprilie, Sinaxarul mare amintește de un 
alt martir cu numele Foca, pomenit într-un grup de 18 creştini, probabil trecuți la 
cele veşnice în aceeași zi; în 18 decembrie, Sinaxarul face amintire de încă un mu- 
cenic Foca, ucis de sabie odată cu Sfântul Ermil. 

Se pare că numeroşi credincioşi din veacurile primare iubeau acest nume, dispărut 
din onomastica actuală, însă rămas în istorie nu doar în martirologule creştine, ci şi 
în lista împăraților bizantini, unde găsim doi basilei numiţi astfel: Flavius Focas, 
care a condus destinele Imperiului Bizantin între anii 602 şi 610, şi Nichifor al II- 
lea Focas, între 963 şi 969. Etimologia grecească a numelui Foca ne duce la denu- 
mirea golfului corintic Phokeos, iar termenul de „phoke” înseamnă sigiliu. 


Dacă toți cei patru martiri cu numele Foca au în comun credința, focul iubirii pen- 
tru Mântuitorul Hristos și Evanghela Sa, precum şi sfârşitul mucenicesc al vieții 
lor pământeşti, unul dintre ei, zis şi „grădinarul”, ne impresionează prin modul său 
aparte de a-şi pregăti întâlnirea cu Dumnezeu. 


Din viaţa lui aflăm că era pălmașş al pământului, dar nu unul oarecare, ci foarte pri- 
ceput, iubindu-şi meseria, plantele şi florile. De aceea i s-a şi spus „grădinarul”. 


Sinaxarul chiar ne arată că din truda mâinilor sale se întreținea, dar făcea şi foarte 
multă milostenie: ajunsese cunoscut în tot ținutul pentru dragostea cu care îi pri- 
mea pe străini şi călători sub acoperișul casei sale, devenită o adevărată „grădină” a 
roadelor îmbelşugate ale prezenţei şi lucrării harului dumnezeiesc. Virtuţile şi cre- 
dința sa au stârnit o adâncă invidie în jur, mai cu seamă de când s-a aflat că Foca 
grădinarul este creștin. 


Biserica și membrii ei traversau o perioadă foarte grea, căci crudul împărat Dio- 
clețian pornise deja cea mai aspră prigoană împotriva creştinilor. Dregătorii 
cetăților, pe baza prescriptelor imperiale, îi omorau fără judecată pe toți cei desco- 
periți sau denunţați drept mărturisitori ai credinţei creştine. 


O astfel de „ştire” a ajuns şi la urechile conducătorului cetăţii Sinope: Foca gră- 
dinarul nu doar că era creştin, dar atrăgea la credinţa lui o sumedenie de închinători 
ai zeilor. Din această pricină, a trimis soldații ca să-l găsească şi să-l omoare. 
Ajungând călăii prin dreptul locuinţei sale, Foca i-a întrebat: „Pe cine căutați”? Ei 
au răspuns: „Pe Foca grădinarul”. „Veniţi de ședeţi în casa mea şi vă voi ospăta, iar 
apoi vă voi duce la dânsul. Îl cunosc, dar se ascunde bine şi fără a vă spune eu un- 
de este nu o să-l găsiți”. Soldaţii au intrat în casă, iar Foca i-a primit cu bucurie, i-a 
ospătat, îndemnându-i să zăbovească şi peste noapte, împlinind toate cele ale filo- 
xeniei. În timp ce soldaţii se desfătau în locuinţa lui, gazda se pregătea, pe furiș, de 
marea întâlnire cu Hristos Dumnezeu: şi-a săpat singur mormântul, a rânduit ca tot 
ce avea pe lângă casă să se împartă săracilor, iar apoi, către revărsatul zorilor, înge- 
nunchind, s-a rugat fierbinte ca Domnul să-i dea curaj mărturisitor. Trezindu-se 
gealaţii, l-au întrebat: „Unde este Foca? Ai spus că ni-l aduci”. lar el a zis: „Eu 

sunt Foca, pe care voi îl căutați să-l ucideţi. Eu sunt robul lui Hristos şi nu mă voi 
lepăda de EI pentru idolii voştri spurcați”. Soldaţii au rămas uimiţi de cele întâm- 
plate, întrebându-se: „Cum să omorâm un om așa de bun, care ne-a găzduit şi ne-a 
primit în casa sa cu așa bucurie? Vom zice dregătorului că nu l-am găsit. Nu putem 
să-l omorâm”. Dar Foca grădinarul se ruga de ei, zicându-le: „De mă veţi omori, 
mare bine îmi faceți”. După îndelungate ezitări, soldaţii l-au ucis şi, aşa, focul iubi- 
rii pentru Hristos i-a adus cununa muceniciei grădinarului Foca. 


Deoarece Sinaxarul face amintire de ocupaţia lui Foca din Sinope, de dragostea sa 
pentru plante şi flori, Sfântul Foca grădinarul a fost considerat un sfânt protector al 
grânelor, al câmpurilor cultivate, al florilor, pe care le-a iubit nespus: se zice chiar 
că în noaptea pregătirii nu a uitat să treacă prin grădină ca să-şi ia rămas-bun de la 
ele. 


Dar în tradiția populară românească Sfântul Foca este făcut „responsabil” de 
incendiile de vegetaţie. De aceea în popor sărbătoarea Sfântului Foca din 23 iulie 
se mai numeşte şi „opârlia”, oamenii păzind această zi fără a munci la câmp, pen- 
tru a-l îmbuna pe sfânt, aşa încât să nu se abată incendiul asupra fânului, a paielor 
şi a altor culturi combustibile. 


Cunoscând viaţa Sfântului Foca grădinarul, prăznuit, de altfel, la 22 septembrie, 
înțelegem că asemenea tradiţii se arată păguboase şi deloc ziditoare pentru viaţa 
noastră spirituală. Sfinţu lui Dumnezeu ne sunt mijlocitori și ajutători, iar nici- 
decum cei ce ne-ar „,sabota” în lucrarea noastră. 


Dacă în tradiția românească tot s-a făcut această asociere cu focul a numelui Foca, 
să-i rugăm pe toți cei patru martiri Foca să ne aprindă în suflete focul dragostei 
pentru credinţa cea adevărată, trăită şi mărturisită în duhul evlaviei unei viețuiri au- 
tentic creştine. 

Sfântul Foca, prezent la slujba părintelui Nicolae 


Se lumina de ziuă spre prăznuirea Sfântului sfințit mucenic Foca. Toate surorile se 
adunaseră pentru Utrenie. Una dintre fiicele sale duhovniceşti era alături de 
părintele Nicolae, în partea dreaptă. Și aşa cum era în picioare, în strană, a cuprins- 
o un somn uşor. Astfel aflându-se, văzu în spatele părintelui un preot maiestuos, cu 
camilafcă, urmărind slujba. 


Indată revenindu-și, îi spuse părintelui Nicolae: „Părinte, un preot maiestuos stând 
în spatele sfinţiei voastre, urmăreşte cu atenţie cum cântăm slujba...”. 


Atunci, părintele Nicolae îşi duse degetul la gură şi-i spuse: „Ssst! Este sfințitul 
mucenic Foca”. Și apoi tăcu, pentru ca să nu audă şi celelalte. Pe cât putea, unele 
ca acestea le ascundea. Avea o mare comuniune cu Sfinţii şi credea că este un lu- 
cru firesc faptul de a-i vedea. 


(Monahia Marta, Sfântul Nicolae Planas ocrotitorul celor căsătoriți, Editura 
Evanghelismos, Bucureşti, 2008, pp. 58-59) 

Sfântul mucenic Foca grădinarul, Turcia (22 septembrie) 


Acesta este diferit de Sfântul sfințit mucenic Foca, pomenit tot în ziua de astăzi, 
episcopul cetăţii Sinopei în care avea să vieţuiască peste mai bine de un veac 
Sfântul Foca grădinarul. 

Sfântul mucenic Foca îşi făcuse o grădină aproape de mare, în care sădind întruna 
felurite verdeţuri şi vânzând din acestea, avea hrana pentru sine şi ajuta pe cei 
săraci, iar alte verdeţuri din grădina sa le punea lângă drum ca să le ia cei ce 
treceau pe acolo. 


Fundcă era foarte iubitor de prieteni şi străini, făcea mai mare grădină duhov- 
nicească în sufletul său, căci în ea se înmulțeau roadele cele duhovniceşti precum 
dragostea, bucuria, pacea, îndelunga răbdare, bunătatea, milostivirea, credinţa, 
blândeţea şi înfrânarea poftelor. 


Însă auzind despre dânsul un oarecare stăpânitor al ţării aceleia, trimise ostaşi ca 
să-l omoare. 

Mergând deci slujitorii, Sfântul Foca îi întâmpină întrebându-i: 

- Pe cine căutaţi? 


Aflând de la aceştia că pe dânsul îl caută, Sfântul Foca le spuse: 
- Intoarceţi-vă la mine, domnii mei, şi eu voi spune vouă despre dânsul. 


ȘI îi primi în casa lui ospătându-i din destul, apoi le spuse: 

- Rogu-mă vouă, stăpânii mei, îngăduiţi până mâine în casa mea mâncând şi bând 
şi dimineaţa eu îl voi da pe el vouă. Că nimeni nu-l ştie aşa precum îl ştiu eu şi 
locuieşte nu departe de mine. Acum s-a dus oareunde, dar va veni fără de zăbavă şi 
eu singur îl voi aduce în mâinile voastre 


Iar el în acea vreme îşi găti mormânt în grădină şi îşi rândui toate cele spre tre- 
buinţa îngropării. Orice avea le împărți săracilor şi apoi petrecu toată noaptea în 
rugăciune gătindu-se de moarte. 


A doua zi, aflând slujitorii că el însuşi este cel căutat, vrură să se ducă și să spună 
stăpânului că nu l-au găsit pe cel osândit. 


Însă Sfântul Foca îi rugă să nu îl cruţe: 

- Cu nimic nu-mi veţi răsplăti binele ce v-am făcut eu, decât atunci când, dez- 
legându-mă din legăturile trupului, mă veţi trimite la doritul meu Hristos. O 
dragoste ca aceea a avea către Dumnezeu îmi este mai bună mie decât viaţa aceasta 
vremelnică. 


Și astfel rugând pe slujitori, luă cununa cea cu bună mireasmă a muceniciei. 
Pătimirea sa se petrecu pe la anul 320. 

Frescă săvârşită în anul 1547 şi aflată în Mănăstirea Dionisiu, Sfântul Munte 
Athos, Grecia 


Trupul său fu îngropat în mormântul gătit de dânsul deasupra căruia mai târziu se 
ridică biserică în numele lui. lar sfintele sale moaşte se arătară ca un izvor ce 
izvora neîmpuţinată apă de minuni, căci unii primeau tămăduiri în boli, alții mân- 
gâiere în necazuri, iar alţii ajutor în primejdii cu rugăciunile Sfântului mucenic 
Foca. 


Și nu numai în acea cetate a Sinopei, ci în toată lumea, pe pământ şi pe mare, 
tuturor celor ce cu credință chemau numele lui şi se încredinţau ajutorului şi 
rugăciunilor lui, se arăta mare făcător de bine şi ajutător grabnic în nevoie. 


Sfântul Foca grădinarul, ocrotitorul marinarilor 


Cei ce înoată pe mare aveau obicei a chema în ajutor pe Sfântul Foca, pentru că de 
multe ori li se arăta lor aievea: uneori noaptea, întâmplându-se să fie învăluire, îl 

Ei aveau o rânduială ca aceasta: când şedeau la masă sau la vreun ospăț, deosebeau 
o parte din bucate şi din băutură Sfântului Foca. Dar de vreme ce nu putea să fie 
una ca aceea, adică să şadă cu dânşii sfântul la masă, să mănânce şi să bea, fiind 
fără de trup şi nevăzut, şi nu-i trebuia hrană sau băutură, unul dintre dânşii 
cumpăra acea parte de hrană a Sfântului Foca, iar preţul se punea într-un sipet 
anume. Şi aceasta o făceau în toate zilele: o parte din masa lor o hărăzeau sfântului 
şi, unul după altul, cumpărând acea parte, astăzi unul, mâine altul, începând de la 
cel dintâi, până la cel din urmă, partea aceea o cumpărau şi adunau preţul ei. Iar 
când soseau la un mal undeva, preţul acela ce se aduna din părţile cele vândute ale 
Sfântului Foca îl împărțeau săracilor, neputincioşilor, sărmanilor şi străimlor. 


Și se păzi acea rânduială între dânşii vreme de mulți ani, până la acea vreme când 
vrăjmaşii Sfintei Cruci, prin voia lui Dumnezeu, pentru păcatele noastre luând 
toate părțile acelea, smeriră foarte mult sfânta credinţă, şi îi împuţinară pe creştini. 


Cu toate acestea, şi acum Sfântul Foca, folositorul tuturor, nu încetează a ne ajuta 
nouă, celor ce înotăm pe marea lumii acesteia, în corabia cea de puţină vreme a 
vieţii noastre spre cerescul liman să îndreptăm plutirea noastră, prin rugăciunile 
sale cele pline de căldură. 


Sursa: https://sfintisiicoane.wordpress.com/tag/foca/ 

Cătălin Acasandrei - Să ne temem de Ilie-Pălie şi Foca? Ce ne spune Biserica? 


Odoxologia.ro 


Cu siguranţă că i-am auzit pe bunicii noştri spunând că, în aceste zile, nu trebuie să 
se săvârşească nici un fel de activitate şi că mânia divină se va abate imediat asupra 
celui care nu le cinsteşte. În realitate, aceste afirmaţii sunt născute din veşnicele 
superstiții populare care nu au nimic în comun cu tradiția bisericească. 


Ilie-Pălie şi Foca sunt două astfel de pseudo-sărbători în care oamenii nu lucrează, 
de frica bolilor sau a focului. Despre Ilie-Pălie, ţinut pe 21 iulie, se spune că ar fi 
fratele, tatăl sau vizitiul trăsurii de foc a Sfântului Ilie. În popor există credinţa că 
toți cei care muncesc în această zi sunt „păliti” (loviți) chiar în ziua următoare de 
necaz sau boli grele. 

Sfintele sale moaşte au fost mutate din Sinope la Constantinopol, în ziua de 23 
iulie 403 sau 404. 


Deşi ziua de 23 iulie nu este trecută în calendar cu cruce roşie, în lumea satului 
oamenii o ţin, pentru a se apăra de foc. Bătrânii spun că Foca pedepseşte cu arșiță 
şi grindină, în cazul în care sărbătoarea nu se cinstește și, de aceea, în această zi nu 
se aprinde focul şi nu se coace pâine în cuptor. 


Tradiţia spune că Sfântul Foca umblă prin cer într-un car de foc, purtând în mână 
un bici care arde, așteptând cu nerăbdare ziua pomenirii sale. De aceea, Dumnezeu 
îi spune de ea abia când aceasta a trecut, pentru ca el să nu pârjolească pământul. 


Ne întrebăm, aşadar, cum să ne raportăm la aceste pseudo-sărbători? Un răspuns 
relevant în găsim într-un articol publicat în anul 1907 în revista „Biserica Ortodoxă 
Română”, buletinul oficial de informare a clerului şi a credincioşilor cu privire la 
activitatea Sfântului Sinod al Bisericii noastre, în care se precizează următoarele: 
„Deoarece mulți săteni ţin încă şi astăzi obiceiuri şi sărbători idoleşti, cu toate că 
ierarhii Bisericii dintotdeauna n-au încetat a sfătui pe creştinii noştri să se 
ferească de ele. Însuşi Sfântul Sinod al Sfintei noastre Biserici autocefale ortodoxe 
Române a votat, în şedinţa din 29 mai anul 1574, un regulament împotriva 
sărbătorilor de origină idolatră. Acest regulament, promulgat în 3 iulie 1874, 
cuprinde mai întâi sărbătorile bisericeşti şi naţionale ce tot creştinul ortodox 
român e dator a ţinea, apoi dispune la art. 3 următoarele: Orice alte sărbători 
superstițioase precum: Joile după Paşti, Rusăliile, Ilie Pălie, Foca, Pintilie 
Călătorul, Răpotinul, Drăgaica, Paparuda, Circovii, Filipii, Chirică Șchiopul, sunt 
oprite a se serba, ca nişte rămăşiţe din timpul idolatriei şi care nu aduc nici un 
folos sufletesc, ci numai pagube celor ce le serbează, împiedecându-i de la lucrări 
folositoare şi dând prilejul la petreceri deşarte şi vătămătoare. Preoţilor le 
recomandăm a sfătui pe enoriaşi de a părăsi asemenea sărbători păgânești, care 
nu Sunt potrivite cu demnitatea de creştin şi cu învăţăturile Sfintei Evanghelii şi ale 
Bisericii”. 


De altfel, ştim că Biserica Ortodoxă a condamnat mereu superstiţiile şi obiceiurile 
păgâne. Spre exemplu, canonul 62 de la Sinodul din Trulan (692) sublimază faptul 
că praznicele şi datinile păgâneşti trebuie să fie scoase din vieţuirea credincioşilor, 
urmând ca cei care vor încălca această dispoziţie să fie caterisiți sau afurisiți: „De 
aceea, cei care de acum înainte s-ar apuca să facă ceva din cele zise mai înainte, 
după ce au fost puşi în cunoştinţă, poruncim ca aceştia, dacă ar fi clerici, să se 
caterisească, iar dacă ar fi laici, să se afurisească ”. 

Astfel, urmând și îndemnul Sfântului apostol Pavel, care ne spune că omul 
credincios nu poate fi şi superstițios - „Ce învoire este între Hristos şi Veliar sau 
ce parte are credinciosul cu necredinciosul?” (II Corinteni 6, 15) - înţelegem că 
greşim acordând o importanță deosebită acestor tradiții și credințe populare în 
detrimentul celor statornicite de Biserică, iar această atitudine nu este doar departe 
de duhul creştin, ci are şi un conţinut contrar mărturisirii şi viețuirii ortodoxe 
autentice. 


Xp PP 2 E IE IP IP 5 5 IE IE II IE E E XX 
Xp XP XP 3 IP E E 2 2 E IP 3 3 E E 0 E IP 5 II IP e XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Tr fe Ar Dr De dr de Dr De dr dr Dr De dr dr De de dr dr e De de dr fr A d 


XP PP 2 E E IE IP IP 3 3 IE IE II E E E XX 


Pr. Silviu Cluci - Odoarele Mănăstirii Stavronikita 


Un odor de mare preţ este şi icoana mozaic a Sfântului Nicolae, datând din secolul 
al XIV-lea, ce este aşezată spre închinare în Katholikon. 

La Mănăstirea Stavronikita se păstrează părticele din Sfintele moaşte ale Sfintei 
Ana, ale Sfântului loan Botezătorul, ale Sfinţilor 20000 de mucenici din 
Nicomidia, ale Sfinţilor sfinţiţilor mucenici Foca şi Haralambie, ale Sfinţilor 
mucenici Trifon, Hristofor, ale Sfântului Ioasaf, împăratul Indiei, ale Sfinţilor 
marilor mucenici Pantelimon şi Artemie, ale Sfintei muceniţe Parascheva, ale 
Sfântului noului mucenic Luca şi ale Sfântului Arsenie Capadocianul. 


Un odor de mare preţ este şi icoana mozaic a Sfântului Nicolae, datând din secolul 
al XIV-lea, ce este aşezată spre închinare în Katholikon. Această icoană a fost 
descoperită în mrejele pescarilor mănăstirii, iar atunci când a fost scoasă din mare 
avea lipită de fruntea sfântului, în locul unde astăzi se vede o rană, o scoică. După 
ce scoica a fost dezlipită de pe icoană, a început să curgă sânge. Scoica se 
păstrează într-o cutiuţă de argint, iar deasupra ei se află scrise în slavoneşte 
stihurile cântării „Cuvine-se cu adevărat”. Acest mozaic are aproximativ 30 de 
centimetri în lățime şi peste 30 de centimetri în înălțime şi îl înfăţişează pe Sfântul 
ierarh Nicolae, ocrotitorul bisericii. 

În tezaurul mănăstirii se păstrează şi o broderie dăruită de boierul şi poetul 
lenăchiță Văcărescu şi de soţia sa, Ecaterina, iar în bibliotecă, alături de 171 de 
manuscrise (dintre care, multe pe pergament şi altele bogat ornamentate), se 
regăseşte Rânduiala liturghiei pe glasuri scrisă de Dumitraşcu din Țara Româ- 
nească, la 1705. 


Biblioteca mănăstirii adăposteşte 58 de manuscrise pe pergament, din secolele XI- 
XIII, două manuscrise pe mătase şi 109 pe hârtie, din secolele XIV-XIX, precum şi 
câteva sute de cărţi vechi tipărite. 

Odoarele Mănăstirii Mega Spileo (galerie foto) 

Moaştele Sfinţilor: 


Sfântul mare mucenic Mina, 

Sfântul sfinţit mucenic Haralambie, 

Sfântul mucenic Nicolae din Corint, 

Sfântul apostol întâiul mucenic şi arhidiacon Ștefan, 
Sfântul mare mucenic Gheorghe, purtătorul de biruință, 
Aşezarea moaştelor Sfântului mare mucenic Gheorghe în Lida, 
Sfântul mare mucenic Teodor Tiron, 

Sfântul mare mucenic Procopie, 

Sfântul mucenic Trifon, 

Sfântul apostol "Timotei, 

Sfântul ierarh Vlasie, episcopul Sevastiei, 

Sfântul mare mucenic Artemie, 

Sfântul mare mucenic şi tămăduitor Pantelimon, 
Sfântul ierarh Miron, episcopul Cretei, 

Sfântul sfințit mucenic lerotei, episcopul Atenei, 

Sfântul ierarh Grigorie, episcopul Nissei, 
Sfânta cuvioasă muceniță Paraschevi din Roma, 
Sfântul ierarh Cosma, episcopul Maiumei, 
Sfânta mare muceniță Varvara, 


Sfântul sfințit mucenic Foca, episcopul de Sinope, aducerea moaștelor Sfân- 


tului sfințit mucenic Foca, 

Sfântul ierarh Eustatie, arhiepiscopul Antiohiei, 

Sfântul mucenic Platon, 

Sfântul mucenic Agatanghel, 

Sfântul ierarh Chiril, arhiepiscopul Alexandriei, 

Sfântul ierarh loan cel milostiv, patriarhul Alexandriei, 
Sfântul ierarh Chiril, arhiepiscopul Alexandriei, 

Sfântul cuvios Efrem Sirul, 

Sfântul cuvios Macarie Egipteanul, 

Sfântul mucenic Teoctist, 

Sfântul apostol Andrei, cel întâi chemat, ocrotitorul României, 
Sfântul ierarh Vasile mărturisitorul, episcopul Pariei, 
Sfântul mucenic Leontie, 

Sfântul mucenic Agatonic, 

Sfântul sfințit mucenic Policarp, episcopul Smirnei, 
Sfântul cuvios Pahomie, 

Sfântul mucenic Iachint, 

Sfântul mucenic Elefterie Persul, 

Sfântul mare mucenic Iacob Persul, 

Sfântul sfințit mucenic Ignatie Teoforul, episcopul Antiohiei, 
Sfântul cuvios Gheorghe Hozevitul, 

Soborul Sfântului proroc Ioan Botezătorul şi Înaintemergătorul Domnului, 
Sfântul ierarh Donat, episcopul Evriei, 

Sfântul cuvios Gheorghe de la Maleon, 

Sfântul mare mucenic Mercurie, 

Sfântul ierarh Partenie, episcopul Lampsacului, 

Sfântul Antim din Chios, 

Sfânta mare muceniţă Marina, 

Sfinți mucenici Rafael, Irina şi Nicolae din Insula Lesvos, 
Sfântul Macarie Notara, episcopul Corintului, 

Sfântul ierarh Nectarie Taumaturgul de la Eghina, 


Sfântul mare mucenic Teodor Stratilat, aducerea moaștelor Sfântului mare 


mucenic Teodor Stratilat, 

Sfântului arhidiacon Ştefan 

Moaştele Sfinţilor Mina, Haralambie, Nicolae cel nou şi o părticică din capul 
Sfântului arhidiacon Ştefan 

Capul şi mâna dreaptă a Sfintei Eufrosina de la Mega Spileo 

Moaştele Sfinţilor Gheorghe, Teodor Tiron, Haralambie, Procopie, Trifon şi 
Timotei 

Moaştele Sfinţilor Vlasie, Procopie, Teodor Tiron, Gheorghe, Artemie, 
Haralambie, Pantelimon, Trifon şi Serafim 

Moaştele Sfinţilor Miron, lerotei al Atenei şi Grigorie al Nyssei 

Moaştele Sfinţilor Parachevi, Cosma, Varvara, Trifon, Pantelimon, Foca, 
Haralambie şi Evstatie 

Moaştele Sfântului Efrem Sirul, Macarie Egipteanul şi Teoctist mucenicul 

Moaştele Sfinţilor Andrei, Vasile de Neofanus, Cuvios Leontie din Ahaia, 
Agatonic, Olimpias din Mitilini, Cuvios Pahomie şi zpostol Artema, părticele din 
moaştele Sfinţilor 70 de mucenici din Hios 

Moaştele Sfinţilor Policarp, Iachint, Elefterie, Ionatie Teoforul şi lacov Persul 


PP PP 0 E XE 3 IP 3 3 5 IE IE 3 2 II IP E E IX 


e fe ale de dr de ae de de le dle de de de de de de de de e de dr de de Ar 


XI 


. 


Xe e e A Xe XI E Xe XI E XE XI XE A IE XE A E A e 


pd 


x 


Moaştele Sfinţilor Paraschevi, Gheorghe Hozevitul, loan Botezătorul, Donat de 
Paramithias, cinstitul cap al Sfântului Gheoghe al Ciprului, Trifon şi Mercurie 

Moaştele Sfinţilor Miron, Partenie şi Evstatie 

Moaştele Sfinţilor Antim, Marina, Pantelimon, Rafail, Macarie Notara al 
Corintului şi Nectarie al Pentapolei 

Palmele Sfinţilor Teodor Tiron şi Teodor Stratilat 

